open-index/open-wikipedia-markdown huggingface dataset:
মণীশ ঘটক

**মণীশ ঘটক** (জন্ম: ৯ ফেব্রুয়ারি ১৯০২ - মৃত্যু: ২৭ ডিসেম্বর ১৯৭৯) একজন বাঙালি গল্পকার, কবি এবং ঔপন্যাসিক। তার ছদ্মনাম যুবনাশ্ব। 'কল্লোল' যুগের খ‍্যাতনামা কবি-সাহিত‍্যিক। ইনকাম ট‍্যাক্সের কনসালট‍্যান্ট হিসাবে প্রতিষ্ঠা পেলেও মণীশের পরিচয় ছোটগল্পকার হিসাবেও। 'পাবলো নেরুদা'র অনেক কবিতা অনুবাদও করেছেন। তার কয়েকটি গ্রন্থ 'শিলালিপি', 'যদিও সন্ধ্যা', 'একচক্রা', 'কন্ খন', 'পটলডাঙার পাঁচালী' উল্লেখযোগ্য।

## জন্ম, পারিবারিক জীবন ও শিক্ষা
মণীশ ঘটক বর্তমান পশ্চিমবঙ্গের মুর্শিদাবাদ জেলার বহরমপুরের বাসিন্দা ছিলেন। তার পৈতৃক নিবাস ছিল বর্তমান বাংলাদেশের পাবনার নতুন ভারেঙ্গা। তার পিতার নাম সুরেশচন্দ্র। সুরেশচন্দ্র ডেপুটি এবং পরে ম্যাজিস্ট্রেট হয়েছিলেন তাই মণীশ ঘটককে পিতার কর্মসূত্রে পূর্ববঙ্গের নানা জায়গায় কাটাতে হয়েছিল। তার ভাই প্রখ্যাত চলচ্চিত্রকার ঋত্বিক ঘটক এবং সাহিত্যিক মহাশ্বেতা দেবী তার কন্যা। মণীশ ঘটক ছিলেন কলকাতা বিশ্ববিদ্যালয়ের স্নাতক।

## কর্মজীবন
মণীশ ঘটক আয়কর উপদেষ্টা হিসাবে যথেষ্ট সফলতা পেয়েছিলেন। মণীশ ঘটক ১৯২৪ খ্রিষ্টাব্দে গল্পকার হিসাবে সাহিত্য জীবন শুরু করেন। সেই সময়ে কবি হিসাবেও আত্মপ্রকাশ করেন। তিনি ছিলেন কল্লোল যুগের একজন সাহিত্যিক। তার রচিত প্রথম কাব্যগ্রন্থ ছিল *শিলালিপি*। *যুবনাশ্ব* ছদ্মনামে তিনি গল্প ও গদ্য রচনা করতেন। তার রচিত একটি গল্পগ্রন্থ হল *পটলডাঙার পাঁচালী*। *কনখল* তার রচিত একটি উপন্যাস। *মান্ধাতার বাবার আমল* তার রচিত আত্মজীবনীমূলক গ্রন্থ। তিনি পাবলো নেরুদার কবিতা অনুবাদ করেছিলেন। বহরমপুর থেকে *বর্তিকা* নামে একটি লিটল ম্যাগাজিন তিনি আমৃত্যু সম্পাদনা করেছেন। তিনি ঢাকা থেকে ১৯২৭ সাল ও পরবর্তীকালে প্রকাশিত বুদ্ধদেব বসু ও অজিতকুমার দত্তের সম্পাদিত *প্রগতি* পত্রিকার সাথে জড়িত একজন নিয়মিত তরুণ কণ্ঠস্বর ছিলেন।

## রচিত গ্রন্থ
* *শিলালিপি*
* *যদিও সন্ধ্যা*
* *বিদুষী বাক্*
* *কনখল*
* *পটলডাঙ্গার পাঁচালী*
* *মান্ধাতার বাবার আমল* (আত্মজীবনীমূলক গ্রন্থ) 
* *একচক্রা* (শেষ কাব্য সঙ্কলন)

## তথ্যসূত্র

বিষয়শ্রেণী:বাঙালি কবি
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি ঔপন্যাসিক
বিষয়শ্রেণী:১৯০২-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:মুর্শিদাবাদ জেলার ব্যক্তি
লোয়ার নদী

**লোয়ার নদী** () ফ্রান্সের দীর্ঘতম নদী। এটি দক্ষিণ-পূর্ব ফ্রান্সে সমুদ্র সমতল থেকে ১৪০০ মিটার উচ্চতায় সেভেন পর্বতশ্রেণীতে উৎপত্তি লাভ করে পর্যায়ক্রমে উত্তর, উত্তর-পশ্চিম, দক্ষিণ-পশ্চিম ও পশ্চিমে প্রবাহিত হয়ে একটি ৫৬ কিলোমিটার দীর্ঘ মোহনার মাধ্যমে বিস্কে উপসাগরে পতিত হয়েছে। নদীটি ১০২০ কিলোমিটার দীর্ঘ। এর সমতলভূমি অংশটিতে বড় বাঁধ দেওয়া হয়েছে। এর প্রধান উপনদীগুলির মধ্যে আছে ডানদিকের নিয়েভ্র ও মেন নদী এবং বাম দিকের আলিয়ে, শের, আঁদ্র, এবং ভিয়েন নদী। লোয়ার নদী খালের মাধ্যমে সেন ও সোন নদী এবং ব্রেস্ত পোতাশ্রয়ের সাথে যুক্ত। লোয়ারের উপত্যকার আঙুরক্ষেত এবং মোঁসোরো, অঁবোয়াজ, ব্লোয়া, শম্বর, ও শ্যনোঁসো-র রেনেসাঁস যুগের প্রাসাদগুলি বিখ্যাত। নদীটির অববাহিকার আয়তন প্রায় ১,২০,৯৫০ বর্গকিলোমিটার।
[thumb|400px|left| Loire River at [Saint-Nazaire]]

বিষয়শ্রেণী:ফ্রান্সের নদী
ওডার নদী

**ওডার নদী** () উত্তর মধ্য ইউরোপ-য়ের একটি নদী এবং একটি গুরুত্বপূর্ণ পরিবহন পথ। এটি চেক প্রজাতন্ত্রের ওলোমুকের কাছে উৎপত্তি লাভ করে উত্তর-পূর্বে প্রবাহিত হয়ে পোল্যান্ডে প্রবেশ করেছে এবং দেশটির দ্বিতীয় দীর্ঘতম নদী হিসেবে রাসিবর্জ, ওপোলে, রোকলভ এবং কোস্ত্রজিনের পাশ দিয়ে প্রবাহিত হয়ে সজেসিনের কাছে বাল্টিক সাগরে পতিত হয়েছে। নদীটি ৯১২ কিলোমিটার দীর্ঘ এবং রাসিবর্জ পর্যন্ত নাব্য। ওডার নদী খালের মাধ্যমে পূর্ব জার্মানির ষ্প্রে, হাভেল এবং লাবে নদীর সাথে সংযুক্ত।

দ্বিতীয় বিশ্বযুদ্ধের আগে ওডার নদী জার্মানির সীমানার মধ্য দিয়ে প্রবাহিত হত। ১৯৪৫ সালে জার্মানির পরাজয়ের পর ওডার ও নাইসে নদী ধরে জার্মানি ও পোল্যান্ডের একটি সাময়িক সীমান্ত নির্ধারণ করা হয়। পশ্চিম জার্মানি সরকার সীমান্তটি স্বীকৃতি দিতে ১৯৭০ সাল পর্যন্ত দেরি করে। ১৯৯০ সালে পশ্চিম ও পূর্ব জার্মানি একত্র হলে ১৯৪৫ সালের সীমান্তটি কার্যকর করা হয়।

## তথ্যসূত্র

বিষয়শ্রেণী:চেক প্রজাতন্ত্রের নদী
বিষয়শ্রেণী:জার্মানির নদী
বিষয়শ্রেণী:পোল্যান্ডের নদী
বিষয়শ্রেণী:আন্তঃসীমান্ত নদী
বিষয়শ্রেণী:ইউরোপের আন্তর্জাতিক নদী
ভিস্তুলা নদী

**ভিস্তুলা নদী** () পোল্যান্ডের দীর্ঘতম নদী এবং পূর্ব ইউরোপের অন্যতম প্রধান নদী। এর দৈর্ঘ্য ১,০৯০ কিলোমিটার। এটি দক্ষিণ-পশ্চিম (পোল্যান্ডে 

কার্পেথীয় পর্বতমালা) উত্তর ঢালে উৎপত্তিলাভ করে প্রথমে উত্তর দিকে প্রবাহিত হয়েছে, এরপর পর্যায়ক্রমে পূর্ব দিকে ও পশ্চিম দিকে বাঁক নিয়েছে। বাল্টিক সাগরের বাহু গদান্‌স্ক উপসাগরে পতনের আগে এটি দুইটি জলপ্রণালীতে শাখায়িত হয়েছে। এর প্রধান উপনদীগুলি মধ্যে আছে সান, নারেভ, বুগ এবং বর্দা নদী। ছোট নৌযানের মাধ্যমে ভিস্তুলার প্রায় সমস্ত অংশে পরিবহন সম্ভব। এটি খালের মাধ্যমে ওডার নদীব্যবস্থার সাথে সংযুক্ত। ভিস্তুলার উপরে অবস্থিত প্রধান পোলীয় নদীবন্দর শহরগুলির মধ্যে আছে ক্রাকভ, ওয়ারস, এবং তোরুন। এর মোহনার পশ্চিমে গদান্‌স্ক সমুদ্রবন্দর অবস্থিত।

বিষয়শ্রেণী:পোল্যান্ডের নদী
স্কট মনুমেন্ট

thumb|স্কট মনুমেন্ট
**স্কট মনুমেন্ট** (Scott Monument) স্কটিশ লেখক স্যার ওয়াল্টার স্কটের স্মরণে নির্মিত একটি ভিক্টোরীয় গথিক ধাঁচের স্মৃতিসৌধ। এটি এডিনবরার প্রিন্সেস স্ট্রিট্‌স গার্ডেন্‌স এলাকায় এডিনবরা ওয়েভার্লি রেল স্টেশনের কাছে প্রিন্সেস স্ট্রিটে অবস্থিত জেনার্স ডিপার্টমেন্ট স্টোরের উল্টোদিকে অবস্থিত।

সৌধটি ২০০ ফুট উঁচু। এতে অনেকগুলি ডেক আছে, যেগুলিতে সরু পেঁচানো সিড়ি বেয়ে উঠতে হয়। ডেকগুলি থেকে কেন্দ্রীয় এডিনবরার চমৎকার ৩৬০ ডিগ্রী দৃশ্য অবলোকন করা সম্ভব। সবচেয়ে উপরের ডেকটিতে উঠতে ২৮৭টি সিঁড়ির ধাপ ভাঙতে হয়। সৌধটি কাছের লিভিংস্টোন এলাকা থেকে আনা বিনি শেল পাথর দিয়ে নির্মাণ করা হয়েছিল। পাথরগুলি থেকে যে তেল নিঃসৃত হয়, তাতে ভিক্টোরীয় আমলের এডিনবরার দূষিত বাতাসের কালি লেগে সৌধটি কালো রঙ ধারণ করেছে।

বিষয়শ্রেণী:এডিনবরার দর্শনীয় স্থান
বিষয়শ্রেণী:ওয়াল্টার স্কট
ব্রায়ার আইল্যান্ড

thumb|250px|right|২০০৩ সালে ব্রায়ার আইল্যান্ডের পিয়ার থেকে দেখা
**ব্রায়ার আইল্যান্ড** (ইংরেজি ভাষায়: Brier Island) কানাডার নোভা স্কশিয়ার অন্তর্গত ডিগবি কাউন্টির একটি দ্বীপ। দ্বীপটি ফান্ডি উপসাগরে অবস্থিত। দ্বীপের অন্যতম আকর্ষণ তিমি দর্শন। তিমি দেখতে হলে অবশ্য ট্রলারে করে গভীর সমুদ্রে যেতে হয়।

বিখ্যাত নাবিক Joshua Slocum-এর বাল্যকাল এই দ্বীপেই কেটেছে। Slocum একা একা জাহাজে করে সমগ্র পৃথিবী ঘুরে এসেছিলেন।

বিষয়শ্রেণী:কানাডার দ্বীপ
বিষয়শ্রেণী:নোভা স্কশিয়া
মাপুতো উপসাগর

thumb|300px|মাপুতো উপসাগর, ১৯৯০ সালে মহাকাশ থেকে তোলা ছবি

**মাপুতো উপসাগর**, প্রাক্তন নাম **দেলাগোয়া উপসাগর**, দক্ষিণ মোজাম্বিকে ভারত মহাসাগরের একটি উপসাগর। উপসাগরটি ৯০ কিমি দীর্ঘ এবং ৩২ কিমি প্রশস্ত। এর দক্ষিণে ইনহাকা উপদ্বীপ অবস্থিত। গভীর পানির জাহাজ সহজেই এখানে প্রবেশ করতে পারে বলে এটি আফ্রিকার পূর্ব উপকূলের সবচেয়ে ভাল পোতাশ্রয়গুলির একটি। উপসাগরের প্রধান বন্দরটির নামও মাপুতো। উপসাগরটিতে অনেকগুলি নদী এসে পতিত হয়েছে। এদের মধ্যে দক্ষিণ থেকে আগত মাপুতো নদী অন্যতম। পর্তুগিজ নাবিক আঁতনিউ দু কাঁপু, যিনি ভাস্কু দা গামা-র জাহাজ বহরের একজন ক্যাপ্টেন ছিলেন, ১৫০২ সালে মাপুতো উপসাগরে প্রবেশ করেন। পরবর্তীতে পর্তুগিজ ও ব্রিটিশেরা এখানকার তীরে বাণিজ্যকেন্দ্র স্থাপন করে। ১৯শ শতকের শুরুর দিকে ব্রিটিশ ও পর্তুগিজ উভয়েই এলাকাটি দখলের চেষ্টা করে। শেষ পর্যন্ত পর্তুগাল নিয়ন্ত্রণ স্থাপনে সমর্থ হয়।

বিষয়শ্রেণী:মোজাম্বিকের উপসাগর
বিষয়শ্রেণী:প্রাক্তন অস্ট্রীয় উপনিবেশ
কামেট

**কামেট** নন্দা দেবী পর্বতশৃঙ্গের পরে ভারতের গড়ওয়াল অঞ্চলের দ্বিতীয় সর্বোচ্চ পর্বতশৃঙ্গ। এর উচ্চতা ৭,৭৫৬ মিটার। পর্বতটি তিব্বতের সাথে সীমান্তের কাছে উত্তরাখণ্ড-এর চামোলি জেলাতে অবস্থিত। এটি বিশ্বের ২৯তম সর্বোচ্চ পর্বতশৃঙ্গ। পর্বতটি হিমালয় পর্বতমালার মূল পর্বতশ্রেণীটির উত্তরে অবস্থিত জাস্কার পর্বতশ্রেণীর অন্তর্গত এবং সুরু নদী ও কার্নালি নদীর মধ্যে অবস্থিত। এটি দেখতে একটি বিরাট পিরামিডের মত, যার সমতল শীর্ষ এলাকা থেকে দুইটি শৃঙ্গ উপরে উঠে গেছে।

১৯৩১ সালে একটি ব্রিটিশ পর্বতারোহী দল এটির শীর্ষে আরোহণ করে।

## তথ্যসূত্র

বিষয়শ্রেণী:উত্তরাখণ্ডের পর্বত
কামারান

thumb|280px|কামারান দ্বীপ, মহাশূন্য থেকে তোলা ছবি
**কামারান** () ইয়েমেনের উপকূলের কাছে অবস্থিত লোহিত সাগরের একটি দ্বীপ। এটি লোহিত সাগরের দক্ষিণ প্রান্তে, বাব এল মান্দেব প্রণালী থেকে ৩২০ কিলোমিটার উত্তরে একটি কৌশলগত অবস্থানে অবস্থিত এবং ইয়েমেন প্রজাতন্ত্রের একটি অংশ। এই সমতল ও ভূ-প্রাকৃতিক বৈশিষ্ট্যহীন দ্বীপটি ১৮ কিমি দীর্ঘ ও ৭ কিমি প্রশস্ত। ১৬শ শতকের শুরুর দিকে পর্তুগিজেরা এটি দখলে নিয়েছিল। পরবর্তীতে এটি উসমানীয় সাম্রাজ্যের অধীনে আসে। ১৯১৫ সালে ১ম বিশ্বযুদ্ধের সময় ব্রিটিশ সেনারা দ্বীপটি দখল করে। ১৯৪৯ সালে দ্বীপটি দক্ষিণ ইয়েমেনের তৎকালীন ব্রিটিশ উপনিবেশ আদেন শহরের প্রশাসনের আওতাভুক্ত করা হয়।

দ্বীপটি বহু বছর ধরে ভারত ও মালয় দ্বীপপুঞ্জ থেকে আগত মক্কাগামী মুসলমান অভিযাত্রীদের জন্য একটি কোয়ার‌্যান্টাইন বা প্রবাসীদের রোগমুক্তির বিশেষ কেন্দ্র ছিল। ১৯৫২ সালে কেন্দ্রটি বন্ধ করে দেওয়া হয়। ১৯৬৩ থেকে ১৯৬৭ সাল পর্যন্ত দক্ষিণ আরব ও আদেনের ব্রিটিশ হাইকমিশনারের অধীন একজন কমিশনার দ্বীপটি পরিচালনা করতেন। ১৯৬৭ সালে দ্বীপটি স্বাধীন দক্ষিণ ইয়েমেন প্রজাতন্ত্রের অধীনে আসে। ১৯৯০ সালে দক্ষিণ ইয়েমেন ইয়েমেন প্রজাতন্ত্রের সাথে একত্রিত হলে দ্বীপটিও ইয়েমেনের অংশে পরিণত হয়।

বিষয়শ্রেণী:দ্বীপ
বিষয়শ্রেণী:ইয়েমেন
বিষয়শ্রেণী:ইয়েমেনের দ্বীপ
বিষয়শ্রেণী:আল হুদায়দা গভর্নরেট
কামচাতকা উপদ্বীপ

thumb|right|200px|উত্তর-পূর্ব এশিয়ার খণ্ড মানচিত্রে কামচাতকা উপদ্বীপের অবস্থান
thumb|right|200px|কামচাতকা উপদ্বীপের ভূ-সংস্থানিক মানচিত্র
**কামচাতকা উপদ্বীপ** () রাশিয়ার পূর্ব প্রান্তে সাইবেরিয়া অঞ্চলের আগ্নেয় পর্বতময়, তুষারাচ্ছন্ন উপদ্বীপ। দ্বীপটি বেরিং সাগর ও ওখত্‌স্ক সাগরকে পৃথক করে দক্ষিণ দিকে বিস্তৃত হয়েছে। রাজধানী পেত্রোপাভলভ্‌স্ক এলাকার একমাত্র বড় শহর। দক্ষিণে কিছু কৃষিকাজ হয়, তবে মাছ ধরা ও শিকার এখানকার প্রধান উপজীবিকা। কামচাতকাতে অনেকগুলি সক্রিয় আগ্নেয়গিরি আছে। এদের মধ্যে ক্লিউচেভ্‌স্কায়া সোপকা পর্বতের উচ্চতা ৪,৭৫০ মিটার বা ১৬৫১২ ফুট। এলাকাটি খনিজ পদার্থে সমৃদ্ধ হলেও খননশিল্প এখনও তেমন বিকাশ লাভ করে নি।

১২৫০ কিমি দীর্ঘ এবং ৪,৭২,৩০০ বর্গকিলোমিটার আয়তনের কামচাতকা উপদ্বীপের মধ্য দিয়ে উত্তর-পশ্চিম থেকে দক্ষিণ-পূর্ব বরাবর দুইটি সক্রিয় আগ্নেয় পর্বতশ্রেণী বিস্তৃত। এগুলির মধ্যে প্রশস্ত সমতল এলাকা অবস্থিত। সর্বোচ্চ শৃঙ্গটির নাম ক্লিউচেভস্কায়া সোপকা নামের একটি আগ্নেয়গিরি (৪,৭৫০ মিটার), যা পূর্বের পর্বতমালাটিতে অবস্থিত। উপদ্বীপের পশ্চিম উপকূলে সমুদ্র সমতল থেকে গড়ে ৬৫০ মিটার উচ্চতায় অবস্থিত একটি তুন্দ্রা অঞ্চল অবস্থিত। পূর্ব উপকূলে খাড়া পর্বতঢালবিশিষ্ট। পূর্ব উপকূলের ধার ঘেঁষে প্রশান্ত মহাসাগরে ১০,৫০০ মিটার গভীর কুরিল-কামচাতকা সমুদ্রখাত অবস্থিত।

উপদ্বীপের মূল নদীর নাম কামচাতকা নদী। এটি উস্ত-কামচাতস্ক শহরের কাছে বেরিং সাগরে পতিত হয়েছে। মাছ ধরা এখানকার মানুষের প্রধান উপজীবিকা। পশু শিকার করাও একটি গুরুত্বপূর্ণ অর্থনৈতিক কর্মকাণ্ড। কামচাতকা উপদ্বীপে প্রচুর মেরু ভল্লুক, হরিণ, সীলমাছ, সেবল, ভোঁদড়, এবং পাহাড়ি ভেড়া আছে। প্রাকৃতিক সম্পদের মধ্যে আছে খনিজ তেল, সোনা, লোহা, তামা, কয়লা এবং সালফার। এখানে আলু, সবজি ও খাদ্যশস্য জন্মানো হয়। কামচাতকা উপদ্বীপে কোরিয়াক, কামচাদাল, চীনা, কোরীয়, রুশ এবং তুঙ্গুস জাতির লোকেরা বাস করে। মোট জনসংখ্যা ৪ লক্ষের কিছু বেশি।

কামচাতকার আগ্নেয়গিরিগুলি একটি ইউনেস্কো বিশ্ব ঐতিহ্যবাহী স্থান।

বিষয়শ্রেণী:রাশিয়ার উপদ্বীপ
বিষয়শ্রেণী:রাশিয়ার প্রশান্ত মহাসাগরীয় উপকূল
বিষয়শ্রেণী:এশিয়ার উপদ্বীপ
বিষয়শ্রেণী:রাশিয়ার বিশ্ব ঐতিহ্যবাহী স্থান
বেরিং দ্বীপ

right|thumb|300px|মানচিত্রে বেরিং দ্বীপের অবস্থান
right|thumb|300px|বেরিং দ্বীপ, মহাশূন্য থেকে তোলা ছবি
**বেরিং দ্বীপ** () কোমান্দর্স্কি দ্বীপপুঞ্জের বৃহত্তম দ্বীপগুলোর একটি। এটি কামচাটকা উপদ্বীপের পূর্বে, বেরিং সাগরের দক্ষিণ-পশ্চিম অংশে অবস্থিত। কোমান্দর্স্কি দ্বীপপুঞ্জের অন্য দ্বীপগুলোর মত এটিও বৃক্ষশূন্য বিরান একটি দ্বীপ। এখানে রুশ নৌ ও বেতার কেন্দ্র ছাড়া কোন লোকালয় নেই। ডেনীয় নাবিক ভিতুস বেরিঙের নামে দ্বীপটির নামকরণ করা হয়। এর আয়তন ১,৬০০ বর্গ কিলোমিটার।

বিষয়শ্রেণী:রাশিয়ার দ্বীপ
কোমান্দর্স্কি দ্বীপপুঞ্জ

right|thumb|300px|মানচিত্রে কোমান্দর্স্কি দ্বীপপুঞ্জ
**কোমান্দর্স্কি দ্বীপপুঞ্জ** () কামচাটকা উপদ্বীপ থেকে ১৭৫ কিলোমিটার পূর্বে বেরিং সাগরে অবস্থিত কতগুলি বৃক্ষহীন দ্বীপ। এগুলির মধ্যে আছে বেরিং দ্বীপ, মেদ্‌নি দ্বীপ, এবং ১৫টি ক্ষুদ্রতর দ্বীপ। ক্ষুদ্রতর দ্বীপগুলির মধ্যে বৃহত্তমগুলি হল কামেন তোপোর্কফ এবং আরি দ্বীপ। প্রশাসনিকভাবে এই দ্বীপগুলি কামচাটকা ক্রাইয়ের আলেউতস্কি জেলার অন্তর্ভুক্ত।

বিষয়শ্রেণী:রাশিয়ার দ্বীপ
বিষয়শ্রেণী:প্রশান্ত মহাসাগরের দ্বীপপুঞ্জ
বিষয়শ্রেণী:রাশিয়ার প্রশান্ত মহাসাগরীয় উপকূল
কুরিল দ্বীপপুঞ্জ

right|thumb|300px|মানচিত্রে জাপানের হোক্কাইদো ও রাশিয়ার কামচাটকার মাঝে কুরিল দ্বীপপুঞ্জ
**কুরিল দ্বীপপুঞ্জ** () রাশিয়ার পূর্ব উপকূলের কাছে অবস্থিত ৫৬টি ছোট-বড় আগ্নেয় দ্বীপ নিয়ে গঠিত দ্বীপপুঞ্জ। এটি ওখট্‌স্ক সাগরকে প্রশান্ত মহাসাগর থেকে পৃথক করেছে। দ্বীপগুলি জাপানের উত্তর-পূর্বের হোক্কাইদো দ্বীপ থেকে শুরু হয়ে রাশিয়ার কামচাটকা উপদ্বীপ পর্যন্ত প্রসারিত। কুরিল দ্বীপপুঞ্জের দ্বীপগুলি ঘন অরণ্যে আবৃত। এগুলিতে অনেক সক্রিয় আগ্নেয়গিরি আছে। শিকার, মাছ ধরা, ও সালফার খনন এখানকার অধিবাসীদের প্রধান উপজীবিকা। ১৮শ শতকে রুশ এবং জাপানি উভয় দেশের লোকেরাই এই দ্বীপগুলিতে বসতি স্থাপন করে।

১৮৭৫ সালে জাপান নিকটবর্তী সাখালিন দ্বীপের বিনিময়ে কুরিল দ্বীপপুঞ্জের পূর্ণ দখল পায়। দ্বিতীয় বিশ্বযুদ্ধের সময় ইয়াল্টা সম্মেলনের এক চুক্তি অনুসারে সোভিয়েত ইউনিইয়নকে দ্বীপগুলি ফেরত দেয়া হয়। যুদ্ধের পরে জাপান সর্বদক্ষিণের দ্বীপগুলির উপর নিয়ন্ত্রণ রেখে দেয়। এগুলির অধিকার সংক্রান্ত বিবাদের কারণে দেশ দুইটি কোন শান্তি চুক্তিতে উপনীত হতে পারেনি। ১৯৯০-এর দশকে জাপান রাশিয়াকে দ্বীপগুলি ফেরত দিতে কূটনৈতিক চাপ দেয়। ফলে এটি জাপান ও রাশিয়ার মধ্যে দ্বন্দ্বের একটি বিষয়ে পরিণত হয়। ১৯৯০-এর দশকের মাঝামাঝি সময়ে দেশ দুইটি আলোচনা শুরু করে। এসময় রুশ প্যাট্রোল বোট এবং জাপানি মাছ ধরা নৌকার মধ্যে বেশ কিছু সংঘর্ষ হয়। কুরিল দ্বীপপুঞ্জ বর্তমানে রাশিয়ার সাখালিন ওবলাস্তের অন্তর্গত। ১৯৯৪ সালে সমুদ্র তলদেশের এক ভয়াবহ ভূমিকম্পে এখানকার প্রায় ১৬ জনের মৃত্যু হয়। দ্বীপগুলির আয়তন ১৬,০০০ বর্গকিলোমিটার।

## তথ্যসূত্র

বিষয়শ্রেণী:রাশিয়ার দ্বীপপুঞ্জ
বিষয়শ্রেণী:প্রাক্তন জাপানি উপনিবেশ
বিষয়শ্রেণী:প্রশান্ত মহাসাগরের দ্বীপপুঞ্জ
বিষয়শ্রেণী:বিরোধপূর্ণ দ্বীপ
বিষয়শ্রেণী:রাশিয়ার প্রশান্ত মহাসাগরীয় উপকূল
সাখালিন দ্বীপ

**সাখালিন দ্বীপ** () পূর্ব রাশিয়ার উপকূলের কাছে ওখোৎস্ক সাগরে অবস্থিত একটি দ্বীপ। এটি রাশিয়ার বৃহত্তম দ্বীপ। দ্বীপটি তাতার প্রণালীর মাধ্যমে রাশিয়ার উপকূল থেকে এবং লা পেরুজ প্রণালীর মাধ্যমে জাপানের হোক্কাইদো দ্বীপ থেকে পৃথক। দ্বীপটির উত্তর-দক্ষিণে পর্বতের সারি বিস্তৃত। পোরানাই এবং তিম এখানকার প্রধান দুইটি নদী। সাখালিন দ্বীপ উত্তর-দক্ষিণে ৯৫০ কিমি দীর্ঘ এবং পূর্ব-পশ্চিমে ২৫ থেকে ১৬০ কিমি পর্যন্ত প্রশস্ত হতে পারে। এখানে মাছ ধরা, খনন, এবং কাঠ আহরণ শিল্প আছে। খনিজ তেল ও কয়লা এখানকার প্রধান খনিজ উৎপাদ।

১৮৫৫ সালে রুশ ও জাপানিরা দ্বীপটির উপর যৌথ প্রশাসন জারি করে। কিন্তু ১৮৭৫ সালের সেন্ট পিটার্সবার্গ চুক্তি অনুযায়ী জাপান কুরিল দ্বীপপুঞ্জের বিনিময়ে দ্বীপটি রাশিয়াকে দিয়ে দেয়। ১৯০৫ সালের রুশ-জাপানি যুদ্ধের শেষে সাখালিন দ্বীপ রাশিয়া ও জাপানের মধ্যে ভাগ করে দেওয়া হয়। ৫০ ডিগ্রী উত্তর অক্ষাংশের দক্ষিণের অংশটি জাপানকে দেয়া হয় এবং এর নাম দেওয়া হয় কারাফুতো। ১৯৪৫ সালে ২য় বিশ্বযুদ্ধের অবসানের পর সমগ্র দ্বীপ সোভিয়েত ইউনিয়নের নিয়ন্ত্রণে চলে আসে। ১৯৯১ সালে সোভিয়েত ইউনিয়নের পতনের পর এটি রাশিয়ার সম্পত্তিতে পরিণত হয়। ১৯৯৫ সালের মে মাসে একটি শক্তিশালী ভূমিকম্প দ্বীপটির উত্তর অংশে আঘাত হানে এবং এর ফলে নেফতেগর্স্ক শহরটি ধ্বংস হয়ে যায় ও ১৮০০-রও বেশি লোকের প্রাণহানি ঘটে।

## তথ্যসূত্র

বিষয়শ্রেণী:রাশিয়ার দ্বীপ
বিষয়শ্রেণী:প্রশান্ত মহাসাগরের দ্বীপ
বিষয়শ্রেণী:রাশিয়ার প্রশান্ত মহাসাগরীয় উপকূল
বিষয়শ্রেণী:প্রাক্তন জাপানি উপনিবেশ
ভার্চুয়াল মেশিন

**ভার্চুয়াল মেশিন** (ইংরেজি: virtual machine) বা কল্পিত কম্পিউটার প্রকৃতপক্ষে কল্পনায়নের (virtualization) ব্যবহারিক রূপ। কল্পনায়ন পদ্ধতি মাধ্যমে কোনও পূর্ণাঙ্গ কম্পিউটারের এক বা একাধিক যন্ত্রাংশকে (resources) ব্যবহার করে, সম্পূর্ণ আলাদা ও বর্ধিত পরিবেশে চালিত এক বা একাধিক কম্পিউটার চালনাকারী (operating systems) অথবা যন্ত্রাংশকে কল্পিত কম্পিউটার বলা হয়।

## সংজ্ঞা
একটি "ভার্চুয়াল মেশিন" মূলত পোপেক এবং গোল্ডবার্গ কর্তৃক "সত্যিকারের কম্পিউটার মেশিনের দক্ষ, বিচ্ছিন্ন নকল" হিসাবে সংজ্ঞায়িত করা হয়েছিল।  বর্তমান ব্যবহারে ভার্চুয়াল মেশিন বলতে বোঝানো হয় যাদের কোনও সত্যিকারের হার্ডওয়্যারের সাথে সরাসরি যোগাযোগ নেই। 

## ইতিহাস

## তথ্যসূত্র

বিষয়শ্রেণী:কম্পিউটিং
বিষয়শ্রেণী:অপারেটিং সিস্টেম প্রযুক্তি
ইনহাকা দ্বীপ

**ইনহাকা দ্বীপ** আফ্রিকার পূর্ব উপকূলে মোজাম্বিকের একটি উপদ্বীপ। দ্বীপটি পশ্চিমের মাপুতো উপসাগরকে পূর্বের ভারত মহাসাগর থেকে পৃথক করেছে।

## তথ্যসূত্র

বিষয়শ্রেণী:আফ্রিকার দ্বীপ
লেদ মেশিন

thumb|right|350px|১৯১১ সালে অঙ্কিত একটি চিত্রে প্রদর্শিত লেদ মেশিনের বিভিন্ন অংশ <br /> <small> a = bed, b = toolrest, c = headstock, d = geartrain to drive automatic screw shaft, e = pullies for belt drive from an external power source, f = spindle, g = tailstock. h = automatic screw shaft. </small>

**লেদ মেশিন** (ইংরেজি: lathe) মেশিন শপের একটি অত্যন্ত গুরুত্বপূর্ণ যন্ত্র, যা কোন বস্তুকে নিজের অক্ষে ঘোরানোর মাধ্যমে বিভিন্ন ধরনের কাজ করে যেমন: কাটিং, স্যান্ডিং, নার্লিং, ড্রিলিং বা ডিফর্মেশন। এসব কাজ বিভিন্ন কাটিং টুলের সাহায্যে করা হয় । লেদ মেশিনের সাহায্যে সে সব বস্তু তৈরি করা যায় যারা এর ঘূর্ণন অক্ষের সাপেক্ষে প্রতিসম।

বিভিন্ন ধরনের কাজে লেদ ব্যবহার করা হয়, যেমন: কাঠের কাজ, ধাতুর কাজ, ধাতু মোচরানো এবং গ্লাসের কাজ । মাটি, চীনামাটি বা পাথর নির্মিত তৈজসপত্রের আকার দিতেও লেদের ব্যবহার করা হয়, যার বহুলপরিচিত উদাহরণ হচ্ছে কুমারের স্বয়ংক্রিয় চাকা । বেশি সুবিধাসম্পন্ন লেদ মেশিনের সাহায্যে অনেকধরনের চক্রাকার ঘনবস্তু ও সমতল পৃষ্ঠ তৈরি করা যায় এবং স্ক্রর প্যাঁচ বা হেলিক্স কাটা যায় । আলংকারিক লেদের মাধ্যমে অবিশ্বাস্য জটিল সব ত্রিমাত্রিক বস্তু তৈরি করা যায় ।

লেদ মেশিন বিভিন্ন ধরনের হয়, যেমনঃ 
ক. ইঞ্জিন লেদ ।
খ. টারেট্ লেদ ।
গ. মাল্টিপল স্পিন্ডল লেদ ।
এই তিনটি লেদ দিয়ে ধাতব বস্তুতে কাজ করা হয় ।
ঘ. উডলেদ ইত্যাদি ।

## লেদ মেশিনের বিভিন্ন কাজ
১. ফেসিং ।
২. স্ট্রেট টার্নিং(straight turning) ।
৩. ট্যাপার টার্নিং(taper turning) ।
৪. পার্টিং (parting) ।
৫. নার্লিং(knurling) বা খাঁজকাটা ।
৬. থ্রেড কাটিং(thread cutting) বা প্যাঁচকাটা ।
৭. ফর্মিং।

## প্রধান অংশসমূহ
১. হেড স্টোক।
২. টেইল স্টোক।
৩. ক্যারিয়েজ: এটি কাটিং টুলকে ধরে রাখে এবং তাকে নিয়ন্ত্রণ করে। ক্যারিয়েজ আবার ৫টি অংশ নিয়ে গঠিত।
ক. স্যাডেল।
খ. অ্যাপ্রন।
গ. ক্রস স্লাইড।
ঘ. কম্পাউন্ড রেস্ট।
৪. ফিডিং এবং থ্রেডিং ম্যাকানিজম।

## লেদ মেশিনের আকার
লেদ মেশিনের আকার নির্ধারণ কর হয় এর-
ক. সুইং (যতটুকু ব্যাস নিয়ে কার্জ বস্তু(work piece) ঘুরতে পারে এবং এটি বেড্ থেকে স্পিন্ডলের দৈর্ঘ্যের দ্বিগুণ)।
খ. বেড্ এর দৈর্ঘ্য।
গ. হেড স্টোকের লাইভ সেন্টার এবং টেইল স্টোকের ডেড্ সেন্টার বা রিভলভিং সেন্টারের মধ্যবর্তী দূরত্ব।

## বহিঃসংযোগ

* Historical lathe archive
* Medieval and Renaissance lathes
* The history of the lathe
* Early Wood-Working
* Spring pole lathe
* On ye art and mystery of Turning 
* Modern Machine Shop Practice  a historic Victorian text describing lathe design, construction and use in 1880s.
* The South Bend Lathe Library Make Magazine, November 16th, 2011. Links to How to Run a Lathe and other publications by South Bend Lathe Works. 
* "The Forgotten Power Tool." *Popular Science*, December 1959, pp.&nbsp;149–152.

বিষয়শ্রেণী:যন্ত্র
বিষয়শ্রেণী:যন্ত্রকৌশল
বিষয়শ্রেণী:মিশরীয় উদ্ভাবন
তানজাহ

**তানজাহ** (বার্বার ও আরবি: طنجة *ত্বাঞ্জাহ্‌,* ফরাসি: Tanger *তঁঝ়ে*, স্পেনীয়: Tánger *তাংখ়ের্‌*) উত্তর মরক্কোর তানজাহ প্রদেশের একটি শহর। এটি জিব্রাল্টার প্রণালীর একটি ছোট উপসাগরের তীরে অবস্থিত সমুদ্রবন্দর। শহরে জাহাজ তৈরি এবং অন্যান্য কিছু শিল্পের কারখানা আছে। এখানেই ইবনে বতুতার মাজার রয়েছে। ১৪৭১ সালে পর্তুগিজেরা আরবদের কাছ থেকে তানজাহ দখল করে নেয় এবং ব্রাগানজার রাজকুমারী ক্যাথারিনের পক্ষ থেকে যৌতুক হিসেবে শহরটিকে ইংল্যান্ডের রাজা দ্বিতীয় চার্লসকে প্রদান করা হয়। ১৬৮৪ সালে ইংরেজরা শহরটিকে পরিত্যাগ করলে এটি মুরদের নিয়ন্ত্রণে আসে। তবে শিঘ্রই এটি জলদস্যুদের একটি আখড়ায় পরিণত হয়। ১৯১১-১২ সালে আশেপাশের প্রায় ৩৬০ বর্গকিলোমিটার এলাকাসহ তানজাহকে একটি আন্তর্জাতিক অঞ্চল ঘোষণা করা হয়। যুক্তরাজ্য, ফ্রান্স ও স্পেন একটি চুক্তি স্বাক্ষর করে যা শহরটির স্থায়ী নিরাপত্তা নিশ্চিত করে। ১৯২৯ সালে স্পেনকে শহরটির পুলিশি প্রতিরক্ষার দায়িত্ব দেওয়া হয়। ১৯৪০ থেকে ১৯৪৫ সাল পর্যন্ত শহরটি সম্পূর্ণ স্পেনের নিয়ন্ত্রণে ছিল। এর পরে আবার এটি আন্তর্জাতিক প্রশাসনের অধীনে আসে। ১৯৫৬ সালে তানজাহ অঞ্চলের আন্তর্জাতিক মর্যাদা বিলুপ্ত করা হয়। এখানে প্রায় ৭ লক্ষ লোক বাস করেন।

বিষয়শ্রেণী:মরক্কোর শহর
বিষয়শ্রেণী:মরোক্কোর আঞ্চলিক রাজধানী
নলিনীকান্ত গুপ্ত

থাম্ব|শ্রী অরবিন্দের জ্যোষ্ঠ্যা শিষ্য নলিনীকান্ত গুপ্ত। তিনি একজন ব্রিটিশ বিরোধী সংগ্রামী, প্রাবন্ধিক, যোগ-সাধক, কবি, সমালোচক, দার্শনিক।
**নলিনীকান্ত গুপ্ত** (জন্ম: ১৩ জানুয়ারি ১৮৮৯ - মৃত্যু: ৭ ফেব্রুয়ারি ১৯৮৪) একজন ব্রিটিশ বিরোধী স্বাধীনতা সংগ্রামী এবং বিশিষ্ট প্রবন্ধ লেখক ।

নলিনীকান্ত বর্তমান বাংলাদেশের ফরিদপুরের বাসিন্দা ছিলেন । তাঁর পিতার নাম রজনীকান্ত । নলিনীকান্ত পিতার কর্মক্ষেত্র রংপুরের নীলফমারীতে বিদ্যালয়ের শিক্ষা লাভ করেন । ১৯০৪ খ্রিস্টাব্দে কলকাতা প্রেসিডেন্সি কলেজে ভর্তি হন ।

## বিপ্লবী জীবন
বিপ্লবী গুপ্ত সমিতির সংস্পর্শে এসে তিনি ১৯০৭ খ্রিস্টাব্দে কলেজ ত্যাগ করে তিনি বারীন্দ্রকুমার ঘোষের মানিকতলা বোমা তৈরির কেন্দ্রে যোগ দেন । ২ মে ১৯০৮ খ্রিস্টাব্দে তিনি আলিপুর বোমা মামলায় গ্রেপ্তার হন । কিন্তু প্রমাণাভাবে এক বছর পরে ছাড়া পান ।

## বিপ্লব পরবর্তী জীবন
আলিপুর জেলে থাকার সময়ে তিনি শ্রীঅরবিন্দের সংস্পর্শে আসেন এবং তাঁর আদর্শে অনুপ্রাণিত হন। জেল থেকে মুক্তি পেয়ে তিনি শ্রীঅরবিন্দ পরিচালিত *ধর্ম* এবং *কর্মযোগিন* পত্রিকার (ইংরেজি) কার্যালয়ে কাজ করার সময় থেকেই শ্রীঅরবিন্দের শিক্ষা গ্রহণ করেন । ১৯০৯ খ্রিস্টাব্দের নভেম্বর মাসে *ধর্ম* পত্রিকায় তাঁর প্রথম প্রবন্ধ *স্বদেশী দীক্ষা* প্রকাশিত হয় । শ্রীঅরবিন্দ পণ্ডিচেরী যাবার পর তিনিও ছয় মাস পরে মণীন্দ্রনাথ রায় ছদ্মনামে পণ্ডিচেরী চলে যান । এখানে তিনি সাহিত্যসাধনা এবং যোগসাধনা শুরু করেন । তিনি গ্রিক, লাতিন এবং ফরাসি ভাষাও শিক্ষা করেন । তিনি ৫২টি বাংলা বই, ৩৮টি ইংরেজি বই এবং ৫টি ফরাসি বই লিখেছিলেন । তাঁর সাত দশকের লেখার বিষয় ছিল সাহিত্য, শিল্প, বিজ্ঞান, ধর্ম, দর্শন, যোগ এবং সমাজনীতি । *স্মৃতির পাতা* গ্রন্থে তাঁর প্রথম জীবনের কথা, বাংলার বিপ্লব আন্দোলন এবং আশ্রমের প্রথম পর্বের বিষয় বিবৃত করেছেন । তিনি প্রাবন্ধিক হিসাবে বিখ্যাত হয়েছিলেন । তিনি শ্রীঅরবিন্দের *সাবিত্রী* কাব্যটি বাংলায় অনুবাদ করেছিলেন । ১৯২৬ খ্রিস্টাব্দ থেকে আজীবন পণ্ডিচেরী আশ্রমের সম্পাদক ছিলেন ।

## তথ্যসূত্র

বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাঙালি প্রবন্ধকার
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:সমকালীন ভারতীয় দার্শনিক
বিষয়শ্রেণী:বাঙালি হিন্দু
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৩-এ মৃত্যু
বিষয়শ্রেণী:১৮৮৯-এ জন্ম
বিষয়শ্রেণী:২০শ শতাব্দীর হিন্দু ধর্মগুরু
বিষয়শ্রেণী:ফরিদপুর জেলার ব্যক্তি
বিষয়শ্রেণী:২০শ শতাব্দীর অনুবাদক
বিষয়শ্রেণী:ব্রিটিশ ভারতের বন্দি ও আটক
পোরবন্দর

**পোরবন্দর** ভারতের গুজরাত রাজ্যের একটি উপকূলীয় শহর, যা বেশি পরিচিত মহাত্মা গান্ধী এবং সুদামার (ভগবান কৃষ্ণের বন্ধু) জন্মস্থান হিসেবে।

## তথ্যসূত্র

; উৎস
* Genealogy of the ruling chiefs of Porbandar
* Application of geological and geophysical methods in marine archaeology and underwater explorations
* Porbandar district
* http://www.jalaramservices.in

## বহিঃসংযোগ

* Information on the city of Porbandar 

বিষয়শ্রেণী:গুজরাতের শহর ও নগর
বিষয়শ্রেণী:ভারতের বন্দরনগরী
বিষয়শ্রেণী:ভারতের জনবহুল উপকূলীয় স্থান
বিষয়শ্রেণী:গুজরাতের বন্দর ও পোতাশ্রয়
বিষয়শ্রেণী:ভারতের প্রাক্তন রাজধানী শহর
নাটাল ইন্ডিয়ান কংগ্রেস

[right|thumb|300px|নাটাল ইন্ডিয়ান কংগ্রেসের প্রতি্ষ্ঠাতাগণ; উপরের সারিতে বা থেকে চতুর্থে রয়েছেন [মহাত্মা গান্ধী।]]
**নাটাল ইন্ডিয়ান কংগ্রেস** (ইংরেজি: Natal Indian Congress *নাটাল্‌ ইন্ডিয়ান্‌ কংগ্রেস্‌*) একটি প্রতিষ্ঠান যা প্রতিষ্ঠিত হয়েছিল দক্ষিণ আফ্রিকার ভারতীয় অধিবাসিদের বিরুদ্ধে যে বৈশম্যমূলক আচরণ করা হত তার বিরোধিতা এবং বৈশম্য দূর করতে। নাটাল ইন্ডিয়ান কংগ্রেসের প্রতিষ্ঠাতা ছিলেন মহাত্মা গান্ধী। প্রতিষ্ঠানটি ১৮৮৪ সালের আগস্ট ২২ তারিখে একটি সংবিধানও পেশ করেছিল।

রাষ্ট্রীয় দমন পীড়ন বৃদ্ধি ও নেতাদের বিরুদ্ধে নিষেধাজ্ঞার কারণে ১৯৬০-এর দশকে প্রতিষ্ঠানটি নিষ্ক্রিয় হয়ে যায়।
## তথ্যসূত্র

বিষয়শ্রেণী:দক্ষিণ আফ্রিকার সাবেক রাজনৈতিক দল
বিষয়শ্রেণী:মহাত্মা গান্ধী
রাশাদ খালিফা

**রাশাদ খালিফা** () (১৯শে নভেম্বর, ১৯৩৫ - ৩১শে জানুয়ারি, ১৯৯০) মিশরীয়-মার্কিন জৈব-রসায়নবিদ। তিনি আধুনিক সংস্কারবাদী ইসলামী সংগঠন *ইউনাইটেড সাবমিটার্স ইন্টারন্যাশনাল*-এর প্রতিষ্ঠাতা। তিনি ১৯৯০ সালে ছুরিকাঘাতে নিহত হন।

## কুরআনে ১৯-এর রহস্য
১৯৬৯ সালে রাশাদ খালিফা কুরআনের বর্ণ ও শব্দগুলোর কম্পাঙ্ক বিশ্লেষণ করতে শুরু করেন। ১৯৭৪ সালে দাবী করেন, কুরআনে ১৯ সংখ্যাকে কেন্দ্র করে একটি জটিল গাণিতিক জাল বিস্তৃত রয়েছে। কুরআনের ৭৪ নম্বর সূরার একটি আয়াতে ১৯ সংখ্যা বিষয়ে বলাও আছে।

খালিফার এই গবেষণা পশ্চিমা বিশ্বে তেমন কোন গুরুত্ব পায়নি। পশ্চিমে এ বিষয়ে প্রথম মন্তব্য আসে ১৯৮০ সালে সায়েন্টিফিক অ্যামেরিকান-এর একটি সংখ্যায়। এই সংখ্যার "ম্যাথেমেটিক্যাল গেম্‌স" কলামে মার্কিন বিনোদনমূলক গণিতবিদ মার্টিন গার্ডনার খালিফা সম্পর্কে বলেন, "It's an ingenious study of the Quran"। পরবর্তীতে গার্ডনার এই গবেষণার উপর একটি বিস্তৃত রিভিউ লিখেছিলেন।

## বহিঃসংযোগ
* রাশাদ খালিফার অনলাইন ভিডিও ও বক্তৃতা 
* সাবমিশন ওয়েবসাইট
* খালিফাকৃত কুরআনের ইংরেজি অনুবাদের ৩৮টি পরিশিষ্ট
* অ্যাবাউট সাবমিশন ওয়েবসাইট
* কুরআন অ্যালোন ওয়েবসাইট
* রাশাদ খালিফার গবেষণা সম্পর্কে মার্টিন গার্ডনার

বিষয়শ্রেণী:১৯৩৫-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:২০শ শতাব্দীর মার্কিন প্রাণরসায়নবিদ
বিষয়শ্রেণী:মিশরীয় রসায়নবিদ
বিষয়শ্রেণী:আরব বিজ্ঞানী
বিষয়শ্রেণী:মার্কিন মুসলিম
বিষয়শ্রেণী:মুসলিম বিজ্ঞানী
বিষয়শ্রেণী:অ্যারিজোনা স্টেট ইউনিভার্সিটির প্রাক্তন শিক্ষার্থী
বিষয়শ্রেণী:গুপ্তহত্যার শিকার ধর্মীয় নেতা
বিষয়শ্রেণী:মিশরীয় বিজ্ঞানী
বিষয়শ্রেণী:মুফাসসির
বিষয়শ্রেণী:কুরআনের ইংরেজি অনুবাদক
সমতল পৃথিবী

thumb|ওরল্যান্ডো সমতল পৃথিবী মানচিত্র
**সমতল পৃথিবী** (ইংরেজি ভাষায়: Flat Earth) বলতে এখানে পৃথিবী গোলাকার নয়, বরং সমতল, এই ধারণাকে বোঝানো হচ্ছে। অনেক আগে সবার ধারণাই এমন ছিল। খ্রিস্টপূর্ব ৪র্থ শতকে গ্রিকরা পৃথিবীর আকৃতি নিয়ে সঠিক ধারণা পোষণ করতে শুরু করে। এই সময় থেকেই পৃথিবীর অনেক স্থানে সমতল পৃথিবীর ধারণা পরিত্যক্ত হতে শুরু করে।

চারপাশে তাকালে পৃথিবীকে সমতল মনে হয়। কারণ পৃথিবী এতো বড় গোলক যে, কোন নির্দিষ্ট স্থান থেকে চারপাশটা সমতল মনে হয়। বিজ্ঞানের যে পরীক্ষাগুলোতে পৃথিবীর উপরিতলের ছোট কোন অংশ নিয়ে কাজ করা হয় সেখানে সমতলই ধরা যেতে পারে। এক্ষেত্রে ফলাফলের খুব একটা হেরফের হবে না। কিন্তু বৃহৎ দূরত্বের ক্ষেত্রে অবশ্যই গোলাকার ধরতে হয়। অর্থাৎ পৃথিবীর তলকে সমতল ধরা হবে না গোলাকার ধরা হবে তা, কোন ধরনের কাজ করা হচ্ছে তার উপর নির্ভর করে। এ কারণেই প্রাচীন যুগে কেবল নাবিক বা জ্যোতির্বিজ্ঞানী ছাড়া কারও পৃথিবী গোলাকার এটা চিন্তা করার প্রয়োজন পড়তো না। অবশ্য দার্শনিক ও ধর্মতত্ত্ববিদরাও এ নিয়ে চিন্তা করেছেন।

খ্রিস্টান ধর্মে এক সময় বিশ্বাস করা হতো, পৃথিবী সমতল। বর্তমানে এই বিশ্বাসকে "সমতল পৃথিবীর পুরাণ" হিসেবে আখ্যায়িত করা হয়। ১৯৪৫ সালে ব্রিটেনের ঐতিহাসিক সংস্থা ইতিহাসের সবচেয়ে মারাত্মক ২০টি ভুলের তালিকা প্রকাশ করেছে। এই তালিকায় সমতল পৃথিবী পুরাণ ২ নম্বরে স্থান পেয়েছে। এখন বুদ্ধিজীবীদের অনেকে বলছেন, ৩য় খ্রিস্টপূর্বাব্দের পর থেকে খুব ব্যতিক্রম ছাড়া পাশ্চাত্যের কেউই সমতল পৃথিবীর ধারণায় বিশ্বাস করতো না।

এ যুগে মনে করা হয়, মধ্য যুগের মানুষ বিশ্বাস করতো পৃথিবী সমতল। অর্থাৎ গ্রিক যুগের পর কোন কারণে সমতল পৃথিবীর ধারণা ফিরে আসে। জেফ্রি রাসেল বলেন, মধ্য যুগে যে সমতল পৃথিবীর ধারণা ছিল তা ঊনবিংশ শতকে মানুষের কল্পনায় এসেছে। ১৮২৮ সালে প্রকাশিত ওয়াশিংটন আরভিং-এর *The Life and Voyages of Christopher Columbus* রূপকথাটি এক্ষেত্রে উল্লেখযোগ্য সংযোজন। এরা সবাই অবশ্য সমতল পৃথিবীর ধারণাকে সম্পূর্ণ পরিত্যাগ করেছিলেন। কিন্তু বর্তমানে ফ্ল্যাট আর্থ সোসাইটি নামে একটি সংগঠন আছে যার সদস্যরা সমতল পৃথিবীতে বিশ্বাস করে এবং এ বিশ্বাস প্রসারের জন্য কাজ করে।

বিষয়শ্রেণী:অপবিজ্ঞান
বিষয়শ্রেণী:পৃথিবী
বিষয়শ্রেণী:বৈজ্ঞানিক পুরাণ
বর্ধমান বিভাগ

**বর্ধমান বিভাগ** হল ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। চারটি জেলা নিয়ে এই বিভাগটি গঠিত:

* পূর্ব বর্ধমান জেলা
* পশ্চিম বর্ধমান জেলা
* বীরভূম জেলা
* হুগলি জেলা

## তথ্যসূত্র

## আরো দেখুন
* পশ্চিমবঙ্গের বিভাগসমূহের তালিকা

বিষয়শ্রেণী:পশ্চিমবঙ্গের বিভাগ
শুশুনিয়া

**শুশুনিয়া** পশ্চিমবঙ্গের বাঁকুড়া জেলার উত্তর-পশ্চিমাঞ্চলের একটি পাহাড়। এই পাহাড় তার নয়নাভিরাম প্রাকৃতিক পরিবেশের জন্য বিখ্যাত।

শুশুনিয়া পাহাড় একটি পরিচিত পুরাতাত্ত্বিক ও জীবাশ্ম ক্ষেত্র। এই অঞ্চলে সিংহ, জিরাফ, হায়না ও অন্যান্য অনেক জীবজন্তুর জীবাশ্ম আবিষ্কৃত হয়েছে। পশ্চিমবঙ্গের প্রাচীনতম শিলালিপিটি এই পাহাড়েই অবস্থিত। এখানে একটি ঝরনার মুখে একটি প্রাচীন এক পাথরের নরসিংহ মূর্তি দেখা যায়। শুশুনিয়া ক্যাম্পিং Camping ও পর্বতারোহণ Rock Climbing এর একটি উল্লেখযোগ্য কেন্দ্র। শুশুনিয়া গ্রামের পাথর খোদাই শিল্প খুবই বিখ্যাত। এখানে অনেক প্রস্তরযুগীয় প্রত্নসামগ্রীও পাওয়া গিয়েছে। মনে করা হয়, প্রাচীনকালে রাজা চন্দ্রবর্মণ এখানে একটি দুর্গ নির্মাণ করেছিলেন। শুশুনিয়ায় প্রাপ্ত একটু খ্রিষ্টীয় চতুর্থ শতাব্দীর শিলালিপি থেকে জানা যায় যে চন্দ্রবর্মণের রাজধানী ছিল পুষ্করণা শহর, যেটি বর্তমানে পোখরনা নামে পরিচিত।

শুশুনিয়া একটি পর্বতারোহণ কেন্দ্র। ছাতনা শহরের ১০ কিলোমিটার উত্তর-পূর্বে এই পাহাড় অবস্থিত। ছাতনা শহরটি আবার বাঁকুড়া শহর থেকে ১৩ কিলোমিটার দূরে বাঁকুড়া-পুরুলিয়া রোডের ধারে অবস্থিত।

শুশুনিয়ার কাছে শালতোড়া থানার নেতকমলা গ্রাম এবং ছাতনা ছানার বিন্ধ্যজাম গ্রাম দুটি বিখ্যাত ডোকরা শিল্পকেন্দ্র।

## তথ্যসূত্র

বিষয়শ্রেণী:পশ্চিমবঙ্গের ভূগোল
বিষয়শ্রেণী:বাঁকুড়া জেলা
বিষয়শ্রেণী:পশ্চিমবঙ্গের পাহাড়
বিষয়শ্রেণী:বাঁকুড়া জেলার গ্রাম
বিষয়শ্রেণী:পশ্চিমবঙ্গের ভূমিরূপ
বিষয়শ্রেণী:বাঁকুড়া জেলার দর্শনীয় স্থান
দ্বারকেশ্বর নদ

**দ্বারকেশ্বর** বা **ঢলকিশোর** বা **ধলকিশোর** দক্ষিণ-পশ্চিম পশ্চিমবঙ্গের একটি অন্যতম প্রধান নদ। পুরুলিয়া, বাঁকুড়া, হুগলি ও পশ্চিম মেদিনীপুর জেলার উপর দিয়ে শিলাই প্রবাহিত। পুরুলিয়া জেলার কাশীপুর থানার আর্দ্রা শহর ও হুড়া গ্রামের মাঝে অবস্থিত একটি ঝিল থেকে উৎপন্ন হয়ে দ্বারকেশ্বর নদ পূর্ব দিকে প্রবাহিত হয়েছে। কিছুদূরে রোক ও দুধভরিয়া নামে দুটি নদ এই নদীতে এসে মিলিত হয়েছে। বাঁকুড়া জেলার ছাতনার কাছে কুমাসি নদী দ্বারকেশ্বরে মিশেছে। বাঁকুড়া শহরের কাছে প্রতাপপুরে গন্ধেশ্বরী নদী দ্বারকেশ্বরের সঙ্গে মিলিত হয়েছে। এই জেলাইয় দ্বারকেশ্বরের অপর চারটি উপনদী হল – বিড়াই, আড়কুশা, হোরিংমুড়ি ও ছোলাকান্ডার। তারপর দক্ষিণপূর্বে প্রবাহিত হয়ে আরামবাগ মহকুমার কুমারগঞ্জের এটি হুগলি জেলায় প্রবেশ করেছে। পশ্চিম মেদিনীপুর জেলার ঘাটালের কাছে শিলাই নদীর সঙ্গে মিলিত হয়ে দ্বারকেশ্বর রূপনারায়ণ নামে প্রবাহিত হয়েছে।

দ্বারকেশ্বর সাধারণত একটি জলহীন নদী। এর তলদেশ বালুকাময়। তবে বর্ষাকালে দুই কূল ছাপিয়ে বন্যা হয়। বাঁকুড়া, বিষ্ণুপুর ও আরামবাগ শহর তিনটি এই নদীর তীরে অবস্থিত।

## তথ্যসূত্র

বিষয়শ্রেণী:পুরুলিয়া জেলার নদী
বিষয়শ্রেণী:বাংলার নদী
বিষয়শ্রেণী:বাঁকুড়া জেলার নদী
বিষয়শ্রেণী:হুগলি জেলার নদী
বিষয়শ্রেণী:পশ্চিম মেদিনীপুর জেলার নদী
বিষয়শ্রেণী:পশ্চিমবঙ্গের নদী
বিহারীনাথ

**বিহারীনাথ** পশ্চিমবঙ্গের বাঁকুড়া জেলার উচ্চতম পাহাড়। এই অঞ্চলটি জেলার অন্যতম গভীর বনাঞ্চলও বটে। এই পাহাড়ের উচ্চতা ৪৫১ মিটার (১,৪৮০ ফুট)। বিহারীনাথ বাঁকুড়া শহর থেকে ৬০ কিলোমিটার (৩৭ মাইল) এবং শালতোড়া শহর থেকে ১৪ কিলোমিটার (৯ মাইল) দূরে অবস্থিত। বিহারীনাথ এলাকায় কিছু প্যালিওলিথিক প্রত্নসামগ্রী উদ্ধার হয়। এর পর থেকেই এই পাহাড় ও তার পার্শ্ববর্তী অঞ্চলগুলি পুরাতাত্ত্বিক মহলে বিশেষ আগ্রহ সৃষ্টি করেছে। বিহারীনাথ পাহাড়ের পাদদেশ অংশটি একটি জনপ্রিয় পর্যটন কেন্দ্র। ০.৫০ হেক্টর আয়তনের একটি ছোটো জলাধারকে কেন্দ্র করে এই পর্যটন কেন্দ্র গড়ে উঠেছে। বিহারীনাথের নিকটে একটি প্রাচীন জৈন মন্দিরও আছে। এই অঞ্চলে ভূগর্ভে কয়লা সঞ্চিত রয়েছে। বিহারীনাথ ব্লক দামোদরোত্তর অঞ্চলের রানিগঞ্জ কয়লাক্ষেত্রের দক্ষিণ মধ্য অংশে অবস্থিত। পুরো অঞ্চলটিই পলিমাটিতে ঢাকা।

## তথ্যসূত্র

বিষয়শ্রেণী:পশ্চিমবঙ্গের পাহাড়
বিষয়শ্রেণী:পশ্চিমবঙ্গের ভূগোল
বিষয়শ্রেণী:বাঁকুড়া জেলা
বিষয়শ্রেণী:বাঁকুড়া জেলার দর্শনীয় স্থান
শিলাই নদী

**শিলাই** বা **শিলাবতী** দক্ষিণ-পশ্চিম পশ্চিমবঙ্গের একটি ছোট নদী। পুরুলিয়া, বাঁকুড়া ও পশ্চিম মেদিনীপুর জেলার উপর দিয়ে শিলাই প্রবাহিত। পুরুলিয়ার পুঞ্চা ব্লকে উৎপন্ন হয়ে এই নদী গভীর অরণ্যের ভিতর দিয়ে প্রবাহিত হয়ে বাঁকুড়ায় প্রবেশ করেছে। ঘাগর গ্রামে শিলাবতী নদীর ওপর জলপ্রপাত পর্যটকের কাছে আকর্ষণীয়। 

ভেলাইডিহা এবং সিমলাপালের মতো ঐতিহাসিক জনপদের পাশ দিয়ে প্রবাহিত সুপ্রশস্ত নদী ভেলাইডিহা গ্রামটির উত্তর এবং পূর্ব সীমা রচনা করেছে। অর্থাৎ নৈসর্গিক সৌন্দর্যমণ্ডিত ভেলাইডিহায় এসে পূর্ববাহিনী নদী দক্ষিণবাহিনী হয়েছে। বাঁকুড়ায় শিলাই-এর প্রধান উপনদী হল জয়পণ্ডা ও পুরন্দর। এছাড়াও আরও কয়েকটি ছোট নদী বাঁকুড়ায় শিলাই-এ মিলিত হয়েছে। 

এরপর ক্রমশ দক্ষিণপূর্ব অভিমুখে শিলাবতী পশ্চিম মেদিনীপুর জেলায় ঢুকেছে। গড়বেতার কাছে গনগনিতে শিলাবতীর দর্শনীয় নদীখাত গ্র‍্যান্ড ক্যানিয়নের সঙ্গে তুলনীয়।  ঘাটাল শহর এই নদীর তটবর্তী সুপরিচিত জনপদ। 

## তথ্যসূত্র

বিষয়শ্রেণী:পুরুলিয়া জেলার নদী
বিষয়শ্রেণী:বাংলার নদী
বিষয়শ্রেণী:বাঁকুড়া জেলার নদী
বিষয়শ্রেণী:পশ্চিম মেদিনীপুর জেলার নদী
বিষয়শ্রেণী:পশ্চিমবঙ্গের নদী
পশ্চিমবঙ্গের মহকুমা

**পশ্চিমবঙ্গের মহকুমা** হল ভারতের পশ্চিমবঙ্গ রাজ্যের এক প্রকার প্রশাসনিক একক। প্রশাসনিক কাজের সুবিধার জন্য জেলাগুলিকে এক বা একাধিক মহকুমায় ভাগ করা হয়। বর্তমানে রাজ্যের ২৩টি জেলায় ৭০টি মহকুমা রয়েছে; একমাত্র কলকাতা জেলায় কোনও মহকুমা নেই। প্রতিটি মহকুমার শাসনকার্য পরিচালনার জন্য একজন মহকুমা-শাসক নিযুক্ত হন। মহকুমাগুলি আবার সমষ্টি উন্নয়ন ব্লকে বিভক্ত। 

## জেলা অনুযায়ী মহকুমার তালিকা
### আলিপুরদুয়ার জেলা
আলিপুরদুয়ার জেলা একটি মাত্র মহকুমা নিয়ে গঠিত:

### উত্তর চব্বিশ পরগনা জেলা
উত্তর চব্বিশ পরগনা জেলা ৫টি মহকুমায় বিভক্ত:

রাজ্যের মুখ্যমন্ত্রী মমতা বন্দ্যোপাধ্যায় ২০২২ সালের ১ অগস্ট বনগাঁ মহকুমা নিয়ে ইছামতী জেলার ঘোষণা করেন।

### উত্তর দিনাজপুর জেলা
উত্তর দিনাজপুর জেলা দু'টি মহকুমায় বিভক্ত:

### কালিম্পং জেলা
কালিম্পং জেলায় একটি মাত্র মহকুমা রয়েছে:

### কোচবিহার জেলা
কোচবিহার জেলা পাঁচটি মহকুমায় বিভক্ত:

### জলপাইগুড়ি জেলা
জলপাইগুড়ি জেলা তিন টি মহকুমায় বিভক্ত:

### ঝাড়গ্রাম জেলা
ঝাড়গ্রাম জেলায় বর্তমানে একটি মাত্র মহকুমা রয়েছে:

রাজ্য ক্যাবিনেট এই জেলায় আরও দু'টি মহকুমা গঠনে সম্মত হয়েছে। সেগুলি গঠিত হলে ঝাড়গ্রাম জেলা ঝাড়গ্রাম, বেলপাহাড়ি ও গোপীবল্লভপুর মহকুমায় বিভক্ত হবে।

### দক্ষিণ চব্বিশ পরগনা জেলা
দক্ষিণ চব্বিশ পরগনা জেলা পাঁচটি মহকুমায় বিভক্ত:

### দক্ষিণ দিনাজপুর জেলা
দক্ষিণ দিনাজপুর জেলা দু'টি মহকুমায় বিভক্ত:

### দার্জিলিং জেলা
দার্জিলিং জেলা চারটি মহকুমায় বিভক্ত:

### নদিয়া জেলা
নদিয়া জেলা চারটি মহকুমায় বিভক্ত:

২০২২ সালের ১ অগস্ট পশ্চিমবঙ্গের মুখ্যমন্ত্রী মমতা বন্দ্যোপাধ্যায় রানাঘাট ও কল্যাণী মহকুমা দু'টি নিয়ে পৃথক রানাঘাট জেলা গঠনের কথা ঘোষণা করেছেন। তবে এই জেলার নাম নিয়ে এখনও চূড়ান্ত সিদ্ধান্ত নেওয়া হয়নি।

### পশ্চিম বর্ধমান জেলা
পশ্চিম বর্ধমান জেলা দু'টি মহকুমায় বিভক্ত: 

### পশ্চিম মেদিনীপুর জেলা
পশ্চিম মেদিনীপুর জেলা তিনটি মহকুমায় বিভক্ত:

### পুরুলিয়া জেলা
পুরুলিয়া জেলা চারটি মহকুমায় বিভক্ত:

টীকা: ২০১১ সালের জনগণনার তথ্য মহকুমাগুলির পুনর্বিন্যাসের ফলে পুনর্বণ্টিত হয়েছে। সামান্য তারতম্য হওয়া স্বাভাবিক।

### পূর্ব বর্ধমান জেলা
পূর্ব বর্ধমান জেলা চারটি মহকুমায় বিভক্ত:

### পূর্ব মেদিনীপুর জেলা
পূর্ব মেদিনীপুর জেলা চারটি মহকুমা নিয়ে গঠিত:

### বাঁকুড়া জেলা
বাঁকুড়া জেলা মোট তিনটি মহকুমায় বিভক্ত:

### বীরভূম জেলা
বীরভূম জেলা তিনটি মহকুমায় বিভক্ত:

### মালদহ জেলা
মালদহ জেলা দু'টি মহকুমায় বিভক্ত:

### মুর্শিদাবাদ জেলা
মুর্শিদাবাদ জেলা পাঁচটি মহকুমায় বিভক্ত:

### হাওড়া জেলা
হাওড়া জেলা দু'টি মহকুমায় বিভক্ত:

### হুগলি জেলা
হুগলি জেলা চারটি মহকুমায় বিভক্ত:

## পশ্চিম বঙ্গের পুরাতন মহকুমা সমূহ

## তথ্যসূত্র

## আরও দেখুন
* পশ্চিমবঙ্গের সমষ্টি উন্নয়ন ব্লক

*
বিষয়শ্রেণী:পশ্চিমবঙ্গ সরকার
বিষ্ণুপুর মহকুমা

**বিষ্ণুপুর মহকুমা** ভারতীয় রাজ্য পশ্চিমবঙ্গের বাঁকুড়া জেলার একটি মহকুমা। এই মহকুমাটি বিষ্ণুপুর পুরসভা, সোনামুখিপৌরসভা ও ছ’টি সমষ্টি উন্নয়ন ব্লক (ইন্দাস, জয়পুর, পাত্রসায়র, কোতুলপুর, সোনামুখি ও বিষ্ণুপুর) নিয়ে গঠিত। ছ’টি ব্লকে মোট ৫৬টি গ্রাম পঞ্চায়েত রয়েছে। মহকুমার সদর বিষ্ণুপুর।

## এলাকা
বিষ্ণুপুরপৌরসভা ও সোনামুখিপৌরসভা ছাড়া এই মহকুমার ছ’টি সমষ্টি উন্নয়ন ব্লকে (ইন্দাস, জয়পুর, পাত্রসায়র, কোতুলপুর, সোনামুখি ও বিষ্ণুপুর) ৫৬টি গ্রাম পঞ্চায়েত রয়েছে।

## ব্লক

### ইন্দাস
ইন্দাস ব্লকটির গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: আকুই-১, দিঘলগ্রাম, কারিসুন্দা, সাহসপুর, আকুই-২, ইন্দাস-১, মঙ্গলপুর, আমরুল, ইন্দাস-২ ও রোল। ব্লকটি ইন্দাস থানার অধীনস্থ ব্লকের সদর ইন্দাস

### জয়পুর
জয়পুর ব্লকের গ্রামীণ এলাকা ন’টি গ্রাম পঞ্চায়েত নিয়ে গঠিত। এগুলি হল: গেলিয়া, কুচিয়াকোল, শালদা, হেতিয়া, ময়নাপুর, শ্যামনগর, জগন্নাথপুর, রাউতখণ্ড ও উত্তরবাড়। ব্লকটি জয়পুর থানার অধীনস্থ।  ব্লকের সদর জয়পুর।

### পাত্রসায়র
পাত্রসায়র ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বলসি-১, বেলাত-রসুলপুর, জামকুড়ি, পাত্রসায়র, বলসি-২, বিউর-বেতুর, কুশদ্বীপ, বীরসিংহ, হামিরপুর ও নারায়ণপুর ব্লকটি পাত্রসায়র থানার অধীনস্থ।  ব্লকের সদর পাত্রসায়র।

### কোতুলপুর
কোতুলপুর ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: দেশড়া-কোয়ালপাড়া, কোতুলপুর, লেগো, মির্জাপুর, গোপীনাথপুর, লাউগ্রাম, মদনমোহনপুর ও শিহর। ব্লকটি কোতুলপুর থানার অধীনস্থ।  ব্লকের সদর কোতুলপুর।

### সোনামুখী
সোনামুখী ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: কুচদিহি, দিহিপাড়া, পাঞ্চাল, রাধামোহনপুর, ধানসিমলা, হামিরহাটি, পিয়ারবেরা, ধুলাই, মানিকবাজার ও পূর্বনবাসন। ব্লকটি সোনামুখি থানার অধীনস্থ।  ব্লকের সদর সোনামুখি।

### বিষ্ণুপুর
বিষ্ণুপুর ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: অযোধ্যা, ভাড়া, মোরার, বাঁকাদহ, দ্বারিকা-গোঁসাইপাড়া, রাধানগর, বেলসুলিয়া, লায়েকবাঁধ ও উলিয়ারা। ব্লকটি বিষ্ণুপুর থানার অধীনস্থ।  ব্লকের সদর বিষ্ণুপুর।

## বিধানসভা কেন্দ্র
সীমানা পুনর্নির্ধারণ কমিশনের নির্দেশ অনুযায়ী পুনর্নির্ধারিত সীমানায় এই মহকুমার বিধানসভা কেন্দ্রগুলির অবস্থান নিম্নরূপ:
* বিষ্ণুপুরপৌরসভা ও বিষ্ণুপুর ব্লক নিয়ে **বিষ্ণুপুর বিধানসভা কেন্দ্র** গঠিত।
* সোনামুখি পুরসভা, সোনামুখি ব্লক ও পাত্রসায়র ব্লকের বেতুল-রসুলপুর, বীরসিংহ, হামিরপুর, নারায়ণপুর ও পাত্রসায়র নিয়ে **সোনামুখি বিধানসভা কেন্দ্র** গঠিত।
* পাত্রসায়রের অবশিষ্ট পাঁচটি গ্রাম পঞ্চায়েত, ইন্দাস ব্লক এবং কোতুলপুর ব্লকের লাউগ্রাম ও মদনমোহনপুর গ্রাম পঞ্চায়েত নিয়ে **ইন্দাস বিধানসভা কেন্দ্র** গঠিত।
* কোতুলপুর ব্লকের অবশিষ্ট ছ’টি গ্রাম পঞ্চায়েত ও জয়পুর ব্লক নিয়ে **কোতুলপুর বিধানসভা কেন্দ্র** গঠিত।
* সোনামুখি, কোতুলপুর ও ইন্দাস বিধানসভা কেন্দ্রগুলি তফসিলি জাতি প্রার্থীদের জন্য সংরক্ষিত।
* চারটি বিধানসভা কেন্দ্রই কেন্দ্রগুলি তফসিলি জাতি প্রার্থীদের জন্য সংরক্ষিত বিষ্ণুপুর লোকসভা কেন্দ্রের অন্তর্গত।

## পাদটীকা

----

বিষয়শ্রেণী:পশ্চিমবঙ্গের মহকুমা
বিষয়শ্রেণী:বাঁকুড়া জেলার মহকুমা
বিষয়শ্রেণী:বাঁকুড়া জেলা
সমষ্টি উন্নয়ন ব্লক

থাম্ব|ভারতের সরকারি শাসনকাঠামো
**সমষ্টি উন্নয়ন ব্লক** বা **কমিউনিটি ডেভেলপমেন্ট ব্লক** (সংক্ষেপে **ব্লক**) ভারতের গ্রামস্তরের স্থানীয় প্রশাসনিক বিভাগ। ব্লকের শাসনভার ব্লক উন্নয়ন আধিকারিকের (বিডিও) হাতে ন্যস্ত থাকে।

১৯৫২ সালে গ্রামীণ শিক্ষা, যোগাযোগ, স্বাস্থ্য ও স্বাস্থ্যসচেতনা কর্মসূচি বাস্তবায়নের লক্ষ্যে সমষ্টি উন্নয়ন কর্মসূচি ঘোষিত হয়। ১৯৫৬ সালে প্রথম পঞ্চবার্ষিকীর পরিকল্পনার শেষে ভারতে ২৪৮টি (জনসংখ্যার এক-পঞ্চমাংশ), ১৯৬১ সালে দ্বিতীয় পঞ্চবার্ষিকী পরিকল্পনার শেষে ৩০০০টি (জনসংখ্যার ৭০ শতাংশ) ও ১৯৬৪ সালে দেশের সর্বত্র সমষ্টি উন্নয়ন ব্লক গঠিত হয়।

পশ্চিমবঙ্গে বর্তমানে ৩৪১টি ব্লক রয়েছে।

## তথ্যসূত্র

বিষয়শ্রেণী:ভারতের স্থানীয় সরকার

বিষয়শ্রেণী:ভারতের অর্থনৈতিক পরিকল্পনা
জলপাইগুড়ি বিভাগ

**জলপাইগুড়ি বিভাগ** পশ্চিমবঙ্গের উত্তরভাগের পাঁচটি জেলা নিয়ে গঠিত একটি প্রশাসনিক অঞ্চল। এই বিভাগের অন্তর্গত জেলাগুলি হল – 
# দার্জিলিং জেলা 
# জলপাইগুড়ি জেলা 
# আলিপুরদুয়ার জেলা 
# কোচবিহার জেলা ও 
# কালিম্পং জেলা 
জলপাইগুড়ি এই জেলার বিভাগীয় সদর।

## আরো দেখুন
* পশ্চিমবঙ্গের বিভাগসমূহের তালিকা

বিষয়শ্রেণী:পশ্চিমবঙ্গের বিভাগ
উইলবার স্মিথ

**উইলবার এডিসন স্মিথ** (ইংরেজি ভাষায়: Wilbur Addison Smith) (জন্ম: ৯ই জানুয়ারি, ১৯৩৩ - মৃত্যু: ১৩ নভেম্বর, ২০২১) জনপ্রিয় আফ্রিকান ঔপন্যাসিক। তার জন্ম উত্তর রোডেশিয়ার (বর্তমানে জাম্বিয়া) ব্রোকেন হিলে। দক্ষিণ আফ্রিকায় পড়াশোনা শেষে কিছুকাল সাংবাদিকতা করেন। অ্যাকাউন্টেন্টের চাকরি করার সময়ই প্রথম উপন্যাস লিখেন। বর্তমানে লন্ডনে বসবাস করছেন। তার উপন্যাসগুলো অধিকাংশ সময়ই তিনটি সিরিজের যেকোন একটির অন্তর্ভুক্ত হয়ে থাকে। সিরিজগুলো হচ্ছে, *কোর্টনি*, *প্রাচীন মিশর* ও *ব্যালান্টাইন*। ২০১৪ সালের হিসাব অনুযায়ী তার প্রকাশিত ৩৫টি উপন্যাসের ১২ কোটি কপি বিক্রি হয়েছে, যার মধ্যে প্রায় আড়াই কোটি বিক্রি হয়েছে শুধু ইতালিতে।
## মৃত্যু
১৩ই নভেম্বর, ২০২১, উইলবার স্মিথের ওয়েব সাইটের একটি নিউজ লেটারে তার মৃত্যুর সংবাদ প্রকাশ করা হয়। এখানে জানানো হয় স্মিথ তার ক্যাপ টাউনের বাড়িতে সে দিন সকালে আকস্মিকভাবে মৃত্যু বরন করেন। তার বয়স হয়েছিল ৮৮ বৎসর। 

## রচনাবলী
### কোর্টনি সিরিজ
* *When the Lion Feeds* ১৯৬৪
* *The Sound of Thunder* ১৯৬৬
* *A Sparrow Falls* ১৯৭৭
* *The Burning Shore* ১৯৮৫
* *Power of the Sword* ১৯৮৬
* *Rage* ১৯৮৭
* *A Time to Die* ১৯৮৯
* *Golden Fox* ১৯৯০
* *Birds of Prey* ১৯৯৭
* *Monsoon* ১৯৯৯
* *Blue Horizon* ২০০৩
* *The Triumph Of The Sun* ২০০৫ (Courtney and Ballantyne)
* *Assegai* ২০০৯

### প্রাচীন মিশর সিরিজ
* রিভার গড ১৯৯৩
* *দ্য সেভেন্থ স্ক্রল* ১৯৯৫
* *ওয়ারলক* ২০০১
* *দ্য কোয়েস্ট* ২০০৭
* *ডেজার্ড গড* ২০১৪
* *ফারাও* ২০১৬

*প্রাচীন মিশর* সিরিজের সমস্ত বইয়ের বাংলা অনুবাদ প্রকাশিত হয়েছে।

### ব্যালান্টাইন সিরিজ
* *A Falcon Flies* aka *Flight of the Falcon* ১৯৮০
* *Men of Men* ১৯৮১
* *The Angels Weep* ১৯৮২
* *The Leopard Hunts in Darkness* ১৯৮৪
* *The Triumph Of The Sun* ২০০৫ (Courtney and Ballantyne)

### একক উপন্যাসসমূহ
* *The Dark of the Sun* ১৯৬৫
* *Shout At the Devil* ১৯৬৮
* *Gold Mine* aka *Gold* ১৯৭০
* *The Diamond Hunters* ১৯৭১
* *The Sunbird* ১৯৭২
* *Eagle in the Sky* ১৯৭৪
* *The Eye of the Tiger* ১৯৭৫
* *Cry Wolf* ১৯৭৬
* *Hungry As the Sea* ১৯৭৮
* *Wild Justice* ১৯৭৯
* *Elephant Song* ১৯৯১

## সমালোচনা

যদিও বিভিন্ন সম্মানিত ঐতিহাসিক ও পত্রিকাগুলো স্মিথের কাজের প্রশংসা করেন। তার অন্যতম প্রধান সমালোচক মার্টিন হল তার বই জার্নাল অব সাউদার্ন আফ্রিকানস স্টাডিজে বলেন যে, উপন্যাসগুলো আফ্রিকার জাতীয়তাবাদের বিপক্ষে একপাক্ষিক ও অসম দৃষ্টিভঙ্গি ধারণ করে। অন্যান্য দাবীগুলোর মধ্যে রয়েছে, সমকামাভীত, নারীবিদ্বেষ ও জাতিবিদ্বেষের সাথে সাথে রাজনৈতিক এজেন্ডার উপস্থিতি রয়েছে উপন্যাসগুলোতে।

## বহিঃসংযোগ

## বহিঃসংযোগ
* উইলবার স্মিথ প্রাতিষ্ঠানিক সাইট
* যুক্তরাজ্য উইলবার স্মিথের প্রাতিষ্ঠানিক সাইট
* উইলবার স্মিথ ফোরাম 

বিষয়শ্রেণী:আফ্রিকান লেখক
বিষয়শ্রেণী:১৯৩৩-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ব্রিটিশ বুক অ্যাওয়ার্ড
বিষয়শ্রেণী:ঐতিহাসিক ঔপন্যাসিক
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:মাইকেলহাউজের প্রাক্তন শিক্ষার্থী
বিষয়শ্রেণী:রোডস বিশ্ববিদ্যালয়ের প্রাক্তন শিক্ষার্থী
প্রেসিডেন্সি বিভাগ

**প্রেসিডেন্সি বিভাগ** পশ্চিমবঙ্গের দক্ষিণভাগের পাঁচটি জেলা নিয়ে গঠিত একটি প্রশাসনিক বিভাগ। এই বিভাগের অন্তর্গত জেলাগুলি হল –
# কলকাতা জেলা
# উত্তর ২৪ পরগণা জেলা
# দক্ষিণ ২৪ পরগনা জেলা
# হাওড়া জেলা ও
# নদিয়া জেলা
কলকাতা জেলা এই বিভাগের বিভাগীয় সদর।

## প্রতিষ্ঠাকাল এবং ইতিহাস
ব্রিটিশ ভারতে প্রেসিডেন্সি বিভাগ ১৮২৯ সালে বেঙ্গল প্রেসিডেন্সির একটি প্রশাসনিক বিভাগ হিসেবে প্রতিষ্ঠিত হয়। প্রতিষ্ঠার শুরুতে বিভাগে  চব্বিশ পরগণা, যশোর ও নদিয়া এ তিনটি বৃহদাকার জেলা ছিল। কিছু বছর পর মুর্শিদাবাদ জেলাও এ বিভাগের অন্তর্ভুক্ত হয়। পরবর্তীতে পুরাতন জেলা গুলো পুনঃগঠিত হয় এবং নতুন কলকাতা  ও খুলনা জেলা আত্মপ্রকাশ করে করে ফলে প্রেসিডেন্সি বিভাগের জেলার সংখ্যা দাঁড়ায় ৬টিতে। ১৯৪৭ সালের দেশ ভাগের আগ পর্যন্ত প্রেসিডেন্সি বিভাগে ছয়টি জেলা ছিল,  মুর্শিদাবাদ, কলকাতা, চব্বিশ পরগনা, খুলনা, যশোর এবং নদিয়া। ১৯৪৭ সালে দেশ ভাগের সময় প্রেসিডেন্সি বিভাগ দুইভাগে বিভক্ত হয় এবং খুলনা, যশোর ( বনগাঁ মহকুমার বনগাঁ ও গাইঘাটা থানা ব্যতীত), নদীয়া জেলার পূর্বাংশ (কুষ্টিয়া মহকুমা, কৃষ্ণগঞ্জ থানা ব্যতীত চুয়াডাঙ্গা মহকুমা, মেহেরপুর মহকুমার মেহেরপুর ও গাংনী থানা) পাকিস্তানের অন্তর্ভুক্ত হয়। বাকি অংশ কলকাতা, চব্বিশ পরগনা, মুর্শিদাবাদ ও নদীয়া জেলার পশ্চিমাংশ ভারতবর্ষের  অন্তর্ভুক্ত হয়। স্বাধীনতার পর এই ৪ জেলা নিয়ে প্রেসিডেন্সি বিভাগ পুনঃগঠন করা হয়। পরবর্তীকালে বর্ধমান বিভাগের অন্তর্ভুক্ত  হাওড়া জেলাকে প্রেসিডেন্সি বিভাগের অন্তর্ভুক্ত করা হয় । ১৯৮৬ সালে  চব্বিশ পরগনা জেলা ভেঙে উত্তর চব্বিশ পরগনা ও দক্ষিণ চব্বিশ পরগনা নামে নতুন দুটো জেলা তৈরি করা হয় ফলে বিভাগে জেলার সংখ্যা দাঁড়ায় ৬এ। সাম্প্রতিক কালে পশ্চিমবঙ্গে নতুন মালদা বিভাগ গঠন
করা হয় এবং প্রেসিডেন্সি বিভাগের মুর্শিদাবাদ জেলাকে  নতুন মালদা বিভাগের অন্তর্ভুক্ত করা হয়।

## প্রশাসনিক জেলা
এটি পাঁচটি জেলা নিয়ে গঠিত:

## জনপরিসংখ্যান

প্রেসিডেন্সি বিভাগের জনসংখ্যার সংখ্যাগরিষ্ঠ অংশ হিন্দু ধর্মাবলম্বী। মুসলমানগণ এই বিভাগের বৃহত্তম সংখ্যালঘু ধর্মীয় গোষ্ঠী। ইসলাম ধর্মাবলম্বীদের বৃহত্তর অংশ এই বিভাগের উত্তর চব্বিশ পরগনার বসিরহাট মহকুমা, নদিয়া জেলার কৃষ্ণনগর সদর ও তেহট্ট মহকুমা এবং দক্ষিণ চব্বিশ পরগনা জেলার ডায়মন্ড হারবার ও বারুইপুর মহকুমায় বসবাস করেন।

## আরো দেখুন
* পশ্চিমবঙ্গের বিভাগসমূহের তালিকা

## তথ্যসূত্র

বিষয়শ্রেণী:পশ্চিমবঙ্গের বিভাগ
ত্রিমূর্তি

**ত্রিমূর্তি**&nbsp;(সংস্কৃত: त्रिमूर्ति) বা **ত্রিদেব** হল হিন্দুধর্মের&nbsp; সর্বোচ্চ&nbsp;তিন দেবতা, সৃষ্টি, সংরক্ষণ ও ধ্বংসের মহাজাগতিক কার্যগুলিকে দেবতাদের ত্রয়ী হিসেবে চিহ্নিত করা হয়, সাধারণত ব্রহ্মা&nbsp;স্রষ্টা,&nbsp;বিষ্ণু&nbsp; রক্ষক এবং&nbsp;শিব&nbsp;বিধ্বংসী।

কিংবদন্তি যোগী দত্তাত্রেয়কে প্রায়শই বিষ্ণুর ২৪ অবতারের মধ্যে একজন হিসাবে বিবেচনা করা হয় না, কিন্তু শিব ও ব্রহ্মার পাশাপাশি একক তিন মাথার শরীরে। হিন্দুধর্মের&nbsp;ওঁ প্রতীককে ত্রিমূর্তীর ইঙ্গিত বলে মনে করা হয়। ত্রিদেবী হলেন প্রধান দেবত্রয় "ত্রিমূর্তি"র তিনজন পত্নী।

## ক্রমবিকাশ
[thumb|right|250px|ত্রিমূর্তি, [ব্রহ্মা, বিষ্ণু ও শিব]]
৪র্থ থেকে ১২শ শতক খ্রিস্টাব্দের মধ্যে পৌরাণিক যুগে উত্তর-বৈদিক ধর্মের উত্থান এবং রমেশচন্দ্র মজুমদার যাকে "সমন্বয়ী হিন্দুধর্ম" বলে অভিহিত করেছেন তার বিবর্তন দেখেছে।
[thumb|right|250px|ত্রিমূর্তি, [অন্ধ্রপ্রদেশ|অন্ধ্রপ্রদেশের চিত্রকর্ম]]
এই সময়কালের কোন একজাতীয়তা ছিল না, এবং পুরানো বৈদিক বিশ্বাসের ঐতিহ্যের অবশিষ্টাংশের আকারে নৈষ্ঠিক ব্রাহ্মণ্যবাদ বিভিন্ন সাম্প্রদায়িক ধর্মের সাথে অন্তর্ভুক্ত ছিল, বিশেষ করে শৈবধর্ম, বৈষ্ণবধর্ম, এবং শাক্তধর্ম যেগুলি নৈষ্ঠিক ধারার মধ্যে থেকেও স্বতন্ত্র সত্তা তৈরি করেছিল। এই সময়ের গুরুত্বপূর্ণ বৈশিষ্ট্য হল নৈষ্ঠিক এবং সাম্প্রদায়িক রূপের মধ্যে সম্প্রীতির মনোভাব। এই পুনর্মিলনের চেতনা সম্পর্কে, রমেশচন্দ্র মজুমদার বলেন যে:

thumb|right|250px|হালেবিডুর হোয়সালেশ্বরা মন্দিরে ত্রিমূর্তিটির শিল্প চিত্র।
ব্রহ্মা, বিষ্ণু ও শিবকে এক সত্তা হিসেবে চিহ্নিত করার বিষয়ে কূর্মপুরাণে জোরালোভাবে জোর দেওয়া হয়েছে, যেখানে ১.৬&nbsp;ব্রহ্মকে ত্রিমূর্তি হিসেবে পূজা করার কথা উল্লেখ করে; ১.৯ বিশেষ করে তিনটি দেবতার ঐক্যকে বোঝায় এবং ১.২৬ একই বিষয়ের সাথে সম্পর্কিত।

পুরাণে ধারণাটি এভাবে বর্ণিত হয়েছে:ত্রিমূর্তি ধারণার প্রতি পাশ্চাত্যের আগ্রহের কথা উল্লেখ করে, ঐতিহাসিক আর্থার লেভেলিন বাশাম ত্রিমূর্তিটির পটভূমি ব্যাখ্যা করেছেন এভাবে:

ত্রিমূর্তি ধারণাটি মৈত্রী উপনিষদেও রয়েছে, যেখানে তিন দেবতাকে তাঁর তিনটি সর্বোচ্চ রূপ হিসেবে ব্যাখ্যা করা হয়েছে।

## ত্রিমূর্তি মন্দির
৯ম শতাব্দীর প্রধান তিনটি টাওয়ার প্রম্বানান ত্রিমূর্তি মন্দির কমপ্লেক্স, ইন্দোনেশিয়ার বৃহত্তম হিন্দু মন্দির সাইট।

ত্রিমূর্তির বিভিন্ন স্থানান্তরের জন্য নিবেদিত মন্দিরগুলি খ্রিস্টপূর্ব ৬ষ্ঠ শতাব্দীর প্রথম দিকে দেখা যায় এবং এখনও কিছু মন্দির রয়েছে যেখানে ত্রিমূর্তি সক্রিয়ভাবে পূজীত হয়।
:* বাড়োলি ত্রিমূর্তি মন্দির
:* এলিফ্যান্টা গুহাসমূহ
:* মিত্রানন্দপুরং ত্রিমূর্তি মন্দির
:* প্রাম্বানান মন্দির
:* পশ্চিম চালুক্য স্থাপত্য
:* থ্রিপায়া ত্রিমূর্তি মন্দির
:* তিরুমূর্তি পাহাড়

## আরও দেখুন
* ত্রিদেবী
* হিন্দু দেবদেবী

## তথ্যসূত্র

## উৎস
* 
* 
* 
* 
* 
## বহিঃসংযোগ

বিষয়শ্রেণী:হিন্দু দার্শনিক ধারণা
বিষয়শ্রেণী:হিন্দুধর্মে ঈশ্বরের নাম
বিষয়শ্রেণী:হিন্দু দেবদেবী
বিষয়শ্রেণী:দেবতা
বিষয়শ্রেণী:ত্রিদেব
বিষয়শ্রেণী:শিল্পকলায় শিব
বিষয়শ্রেণী:হিন্দু দেবতা
মাইকেল ডি গ্রিফিন

**মাইকেল ডগলাস গ্রিফিন** (ইংরেজি ভাষায়: Michael Douglas Griffin) (জন্ম: ১লা নভেম্বর, ১৯৪৯) মার্কিন পদার্থবিজ্ঞানী, অ্যারোস্পেস প্রকৌশলী এবং নাসার বর্তমান অ্যাডমিনিস্ট্রেটর (প্রশাসক)। ২০০৫ সালের ১৩ই এপ্রিল থেকে নাসার প্রশাসক হিসেবে কাজ করছেন। মার্কিন যুক্তরাষ্ট্রের রাষ্ট্রীয় মহাকাশ সংস্থার প্রধান হিসেবে গ্রিফিন দেশের ভবিষ্যৎ মহাকাশ অভিযানের পরিকল্পনা, হাবল মহাকাশ দুরবিনের ভবিষ্যৎ নির্ধারণ এবং আবহাওয়া পরিবর্তন বোঝার ক্ষেত্রে নাসার ভূমিকার মত গুরুত্বপূর্ণ বিষয় নিয়ন্ত্রণ করেন। এর পূর্বে তিনি নাসার অভিযান বিভাগের সহযোগী প্রশাসক ছিলেন। প্রশাসক হওয়ার আগ গ্রিফিন মেরিল্যান্ডের লরেলে অবস্থিত জন্‌স হপকিন্স ইউনিভার্সিটিতে ফলিত পদার্থবিজ্ঞান গবেষণাগারের মহাকাশ বিভাগের প্রধান হিসেবে কাজ করছিলেন। নিজেকে একটি ছোট শহর থেকে আসা সাধারণ অ্যারোস্পেস প্রকৌশলী হিসেবে উল্লেখ করলেও তার অনেকগুলো রাজনৈতিক গুরুত্বসম্পন্ন পদোন্নতি সে কথা বলে না। ২০০৭ সালে টাইম সাময়িকী *সবচেয়ে প্রভাবশালী ১০০ ব্যক্তিত্বের* তালিকায় তার নাম যুক্ত করেছে।

বিষয়শ্রেণী:নাসার প্রশাসক
বিষয়শ্রেণী:মার্কিন প্রকৌশলী
বিষয়শ্রেণী:১৯৪৯-এ জন্ম
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন বায়বান্তরীক্ষ প্রকৌশলী
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের প্রাক্তন শিক্ষার্থী
দার্শনিকদের তালিকাসমূহ

## সাধারণ
* নারী দার্শনিকদের তালিকা
* শাবলু শাহাবউদ্দিন 

## মূল এলাকা অনুয়ায়ী দার্শনিকদের তালিকা
* সৌন্দর্যবেত্তা তালিকা
* List of epistemologists
* List of ethicists
* List of logicians
* List of metaphysicians
* List of social and political philosophers
** List of political philosophers
** List of political theorists

## খ্রিস্টপূর্বাব্দ
### [[প্রাক-সক্রেটীয় দর্শন]]
* পেরিয়্যান্ডার (খ্রীষ্টপূর্ব ৭ম শতাব্দী) 
* সোলোন (খ্রীষ্টপূর্ব ৬৩৮-৫৫৮) 
* থেলিস (খ্রীষ্টপূর্ব ৬৩৫-৫৪৩) 
* এনাক্সিম্যানডার (খ্রীষ্টপূর্ব ৬১০-৫৪৭) 
*এনাক্সাগোরাস (খ্রিষ্টপূর্ব ৫০০-৪২৮)
* মাইলেটাস-এর এনাক্সিমেনিস (খ্রীষ্টপূর্ব ৫৮৫-৫২৫) 
* সিরোস-এর ফেরেসাইডিস (খ্রীষ্টপূর্ব ৬ষ্ঠ শতাব্দী) 
* স্পার্টা-র কাইলোন (খ্রীষ্টপূর্ব ৬ষ্ঠ শতাব্দী)
* প্রিয়েন-এর বায়াস (খ্রীষ্টপূর্ব ৬ষ্ঠ শতাব্দী)
* লিন্ডোস-এর ক্লিওবুলাস (খ্রীষ্টপূর্ব ৬ষ্ঠ শতাব্দী) 
* এনাকারসিস (খ্রীষ্টপূর্ব ৬ষ্ঠ শতাব্দী)
* মিটাইলিন-এর পিটাকাস (অজানা - ৫২-তম অলিম্পিয়াড-এর তৃতীয় বত্সর)
* পিথাগোরাস (খ্রীষ্টপূর্ব ৫৮২-৪৯৬)
* থেয়ানো (গণিতবিদ) 
* জিনোফেনিস (খ্রীষ্টপূর্ব ৫৭০-৪৭০)
* হেরাক্লিটাস (খ্রীষ্টপূর্ব ৫৩৫-৪৭৫)
* পারমেনিডেস (খ্রীষ্টপূর্ব ৫১০-৪৪০) 
* লিউকিপ্পাস (খ্রীষ্টপূর্ব ৫ম্ শতাব্দী)
* এনাক্সাগোরাস (খ্রীষ্টপূর্ব ৫০০-৪২৮)
* এমপেডোক্লিস (খ্রীষ্টপূর্ব ৪৯০-৪৩০)
* এলেয়া-র জিনো (খ্রীষ্টপূর্ব ৪৯০-৪৩০) 
* হিপ্পিয়াস (খ্রীষ্টপূর্ব ৪৮৫-৪১৫) 
* জর্জিয়াস (খ্রীষ্টপূর্ব ৪৮৩-৩৭৫) 
* প্রোটাগোরাস (খ্রীষ্টপূর্ব ৪৮১-৪২০)
* ফিলোলস (খ্রীষ্টপূর্ব ৪৮০-৪০৫) 
* এন্টিফোন (খ্রীষ্টপূর্ব ৪৮০-৪১১) 
* সামোস-এর মেলিসাস (খ্রীষ্টপূর্ব ৪৭০-অজানা) 
* প্রোডিকাস (খ্রীষ্টপূর্ব ৪৬৫-৩৯০?)
* হেরোডোটাস (খ্রীষ্টপূর্ব ৫ম শতাব্দী)
* হিপোক্রেটিস

### প্রাচীন দার্শনিক
* পেরিক্লিস (খ্রীষ্টপূর্ব ৪৯৫-৪২৯) 
* আসপাসিয়া (খ্রীষ্টপূর্ব ৪৬৯-৪০৬)
* সক্রেটিস (খ্রীষ্টপূর্ব ৪৬৯-৩৯৯)
* ডায়োজেনিস এপোলোনিয়েটিস (খ্রীষ্টপূর্ব ৪৬০-অজানা) 
* ডেমোক্রিটাস (খ্রীষ্টপূর্ব ৪৬০-৩৭০)
* আরকাইটাস (খ্রীষ্টপূর্ব ৪২৮-৩৪৭)
* ডায়োজেনিস (খ্রীষ্টপূর্ব ৪১২-৩২৩) 
* প্লেটো (খ্রীষ্টপূর্ব ৪২৯-৩৪৭)
* স্টিল্‌পো (খ্রীষ্টপূর্ব ৩৮০-৩৩০)
* মেগারা-র ইউক্লিড
* এরিস্টটল

## প্রথম থেকে দশম শতক

## একাদশ থেকে চতুর্দশ শতক
১/ ইমাম গাজ্জালী। ২/ আল-ফারাবী ৩/ আল- বিরুনী ৪/ ইবনে সিনা ৫/ ইবনে রুশদ ৭/ আল কিন্দি ৮/ হাসান ইবনে হায়সাম প্রমুখ মুসলিম দার্শনিকগণ ছিলেন তখন জগৎবিখ্যাত। ==

## পঞ্চদশ থেকে ষোড়শ শতক
* নিকোলো মাকিয়াভেলি

## সপ্তদশ শতক
* ফ্রান্সিস বেকন
* রেনে দেকার্ত
* থমাস হব্‌স
* জন লক
* বারুক স্পিনোজা

## অষ্টাদশ শতক
* জর্জ বার্ক্‌লি
* এডমান্ড বার্ক
* অগুস্ত কোঁত
* গেয়র্গ ভিলহেল্ম হেগল
* জঁ-জাক রুসো
* গটফ্রিট লিবনিত্স
* ইমানুয়েল কান্ট

## ঊনবিংশ শতক
* ফ্রিডরিখ নীটশে
* ভিলফ্রেডো পারেটো
* সোরেন কিয়ের্কেগার্ড (Danish pronunciation of Kierkegaard's surname is "Keer-ker-gore") 
* বারট্রান্ড রাসেল

## বিংশ শতক
* মার্টিন হাইডেগার
* লুড‌উইগ উইটগেনস্টাইন
* জন রল্স্‌
* ফ্রিদ্রিখ ফন হায়ক
* থমাস স্যামুয়েল কুন
* কার্ল পপার

বিষয়শ্রেণী:দার্শনিক
বিষয়শ্রেণী:দার্শনিকদের তালিকা